Итоатсиз фарзанд — Dilkashradio.com\nАссалому алайкум. Итоатсиз фарзандлар ота-оналарга ҳаддан зиёд кўп азият етказади. Бундай фарзандлар ҳақида Муқаддас Каломда бирор нима ёзилганми? Албатта. Бугун суҳбатимиз давомида Муқаддас Калом бундай итоатсиз фарзандлар ҳақида нима дейишини билиб оламиз. Бизни диққат билан тинглашда давом этинг. Кичкинагига “йўқ” сўзининг маъносини биладиган гўдак фарзанддан тортиб то, ўз истакларини қондиришга интиладиган итоатсиз ўсмиргача бўлган фарзандларнинг ота-оналари итoатсизликнинг азобини тортишади.Калом Худо ва бизнинг ўртамиздаги муносабат ҳақида шундай дейди: “Биз ҳам бир вақтлар худбин истакларимизни қондириб яшар эдик. Тананинг эҳтирослари ва бемаъни ўй–хаёлларга берилиб яшайдиган, барча одамзод каби табиатан Худонинг қаҳр–ғазабига лойиқ бўлган итоатсиз инсонлар эдик”.\nБундай итоатсизлик вақтида эътиборга олинмаса ва чора кўрилмаса, катта муаммога айланиб кетиши мумкин. Фарзандлар аста секин устозларига, бошлиқларига, дўстларига, турмуш ўртоқларига ва ҳатто Худога қарши чиқадиган исёнкор бўлиб қолади. Аммо Муқаддас Каломга қарасак у бизга бу борада нималар қилишни ўргатади ва бизга умид беради. Забур китобида шундай ёзилган: “Ҳа, ўзимнинг итоатсизлигимни биламан, Гуноҳим турар кўз ўнгимда мудом.” Бу саркаш қалбимиз билан бўлган жанг болаларимизда яққол кўринади. Худованд Исроил халқига Синай тоғида 10 амрни ёзиб берганида ичида фарзандларга тегишли қисми ҳам бор эди. “Ота–онангизни ҳурмат қилинг. Ўшанда Мен, Эгангиз Худо, сизларга бераётган юртда умрингиз узоқ бўлади.” Бу ҳақида Эски Ахд китобида жуда кўп ёзилган. “Ҳар бирингиз ота–онангизни ҳурмат қилинг.”\n“Мен, Эгангиз Худо амр этганимдек, ота–онангизни ҳурмат қилинг. Ўшанда Мен сизларга бераётган юртда умрингиз узоқ бўлиб, бахтиёр яшайсиз.” Ўша пайтда ҳам ота-онасига итоат қилмаган фарзанд жазоланган. Ота-онага итоатсизликнинг кенг ёйилишини Муқаддас Калом охир замоннинг аломати деб айтади. “Шуни билгинки, охирги кунларда оғир вақтлар келади. Ўша пайтда одамлар фақат ўзини ўйлайдиган, пулпараст, мақтанчоқ, такаббур, сўкинадиган, ота–онага итоат қилмайдиган, нонкўр, диёнатсиз, тош юрак, гиначи, туҳматчи, нафсини тия олмайдиган, ваҳший, яхшиликдан ҳазар қиладиган, хоин, бебош, босар–тусарини билмайдиган бўладилар. Улар Худони эмас, айш–ишратни яхши кўрадилар. Ўзларини художўй қилиб кўрсатадилар–у, аммо ҳақиқий имондан юз ўгирадилар.” Муқаддас Калом итоатсиз фарзандни тарбиялаш муҳимлигини айтади. Чунки итоатсизлик — бало ва офат келтиради.\n“Умид бор экан, фарзандингни тарбия қил,бузилиб, нобуд бўлишига йўл қўйма.” Калтакни аяган одам ўғлини ёмон кўради, ўғлини севган эса ёшликдан тартиб–интизомга ўргатади. Каломда ўргатилишича, бир қўлда ота-онанинг муҳаббати бўлса, икинчи қўлда тарбияси бўлиши керак. Итоат қилиш Худованд фарзандлар учун фарз этиб берган амр. Бундан бўйин товлаш яхшиликка олиб келмайди. Каломда ёзилганидек, агар фарзанд узоқ ва марҳаматли умр кўришни истаса, ота-онасини ҳурмат қилиши ва унга итоат этиши шарт. Ота-оналар эса фарзандларининг марҳаматли ҳаёт кечиришларини истаса, уларни Худонинг муҳаббати ва ҳақиқати асосида тарбиялашлари керак. Суҳбатимиз охирида шундай деймиз: “Ким доно бўлса, Бу ерда ёзилган сўзларни тушунади, Ким фаҳм–фаросатли бўлса, Буларнинг ҳаммасини англаб олади. Эгамизнинг йўллари тўғридир. Солиҳлар улардан юради, Исёнчилар эса қоқилиб тушади.”


АҚШ Афғонистонда тинч аҳоли ўлдирилганини тан олди\n17 апрел 2021, Тошкент вақти: 04:55\nиюн 20, 2009\nАҚШ ҳарбийлари жорий йилнинг май ойида Афғонистон ғарбида берилган ҳаво зарбаларида тинч аҳоли вакилларидан 26 киши нобуд бўлганини тан олди.\nАҚШ ҳарбий комиссиясининг жума куни эълон қилинган ҳисоботида айтилишича, бу рақам янада ортиши мумкин.\nАфғонистон ҳукумати 4 май куни берилган ҳаво зарбаларида жами бир юз қирққа яқин фуқаро нобуд бўлганини эълон қилган.\nАгар ушбу рақам ўз тасдиғини топса, бу Афғонистонда амалиётлар бошланган 2001 йилдан буён тинч аҳоли вакиллари орасида энг кўп талафот кўрилган амалиёт бўлади.\nМазкур ҳаво зарбалари ортидан Кобул ва Вашингтон муносабатлари кескинлашди.


Тошкентда ўз қизи ва набираси томонидан аёвсиз калтакланган 87 ёшли онахонга ҳимоя ордери берилди — Sof.uz\n17.05 13:28 265 Жамият\nТошкентда 87 ёшли онасини аёвсиз калтаклаган қизи ва набирасига Тошкент шаҳар ИИББ томонидан кекса аёлга бадан шикастлари етказилгани билан боғлиқ факт бўйича чора кўрилгани, хусусан, Ўзбекистон Республикаси Жиноят кодексининг 110 моддаси 2 қисми “а” банди (ожиз аҳволдалиги айбдорга аён бўлган шахсни қийнаш) билан жиноят иши қўзғатилгани ҳақида хабар берилган эди.\nТошкент шаҳар ИИББнинг маълум қилишича, 3-сон ички ишлар бўлимида жабрланувчининг қизи 57 ёшли Саодат Г. ва набираси 32 ёшли Севара Г.лар иштирокида мазур ҳолат муҳокамаси ўтказилган. Муҳокама давомида жабрланувчининг қизи ва набираси бадан шикастларига алоқадорликларини инкор этиб, Тоза Г.нинг ўзи бир неча бор йиқилганини айтишган. Барча тафсилотлар ИИББ ходимлари томонидан ўрганилиб чиқилгач, кекса аёлга ҳимоя ордери беришга қарор қилинган. Унинг қизи ва набираси эса мазкур ҳужжат қоидаларини бузиш оқибати ҳақида огоҳлантирилган.


Солиҳа аёлнинг аломатлари » Ўзбекистон янгиликлари – Zamin.uz\nСолиҳа аёлнинг аломатлари\n02 апрель 2019, 06:00\nРасулуллоҳ соллаллоҳу алайҳи васаллам Ойша розияллоҳу анҳо онамизнинг опалари Асмонинг юпқа либосдалигини кўрганларида муборак юзларини ундан ўгириб: “Балоғатга етган аёлларнинг (юзлари ва қўлларига ижора этиб) бу ва мана бу еридан бошқа аъзолари кўриниши мумкин эмас!”, деганлар.\nҲаё билан кийиниш\nДавримизда, кичик ёшлардаги қизалоқларнинг ҳам кийим-бошига жиддий аҳамият бериш эътибор талаб қиляпти. Зеро, буюклар таъкидлаганидек: “Ниҳол ёшлигида эгилади”. Шундай экан, “Ҳали кичкина-ку”, деб одоб-ахлоққа уйғун келмайдиган либослар ва бошқа қилиқларига кўз юмиш яхши эмас. Чунки бу каби салбий нарсалар вақт ўтиб одат тусига айланади. Ундан кейин эса бу хатолардан халос бўлиш жуда қийин кечади.\nМолик ибн Динор ҳазратлари ҳаё ҳақида шундай деганлар: “Аллоҳ таоло бир банда қалбини Ўзидан ҳаё қилмайдиган ҳолатга тушириш билан жазолаганичалик ёмон жазоламайди”.\nРасулуллоҳ соллаллоҳу алайҳи васаллам Аллоҳга шундай дуо билан илтижо қилганлар: “Эй Аллоҳ! Сендан ҳидоят, тақво, иффат ва бойлик (кўнгил бойлиги) сўрайман!\nЁлғиз қолганида ҳам ҳаё қилиш\nРасулуллоҳ соллаллоҳу алайҳи васаллам бир куни закотда тўпланган қўйларидан хабар олиш учун борадилар. Қўйларга бир одам чўпонлик қиларди. Набий соллаллоҳу алайҳи васаллам чўпонни у ерда ярим яланғоч ҳолатда айланиб юрганини кўрдилар ва уни дарҳол олдиларига чақирдилар ва “Бизда неча кун ишладинг ва иш ҳақинг қанча бўлади?”, дея сўрадилар. Савол маъносидан ишдан четлаштирилишини тушунган чўпон, хавотир ва андиша билан деди: “Нега, эй Расулуллоҳ? Қўйларни яхши боқмаяпманми?” Шунда Пайғамбаримиз соллаллоҳу алайҳи васаллам, иймоннинг бир кўриниши бўлган ҳаё хусусида шундай дедилар: “Йўқ, ундай эмас! Лекин мен биз билан ишлайдиганларни ёлғиз қолганларида ҳам Аллоҳ таолодан ҳаё қиладиган кишилар бўлишини истайман! Ёлғизлигида Аллоҳдан ҳаё қилмаган кишининг ишлашини истамайман!”\nРасулуллоҳ соллаллоҳу алайҳи васаллам бир ҳадиси шарифларида ҳаёсизлик бандани ҳалокатга бошлаши хусусида шундай деганлар: “Азиз ва Жалил Аллоҳ бир бандасидан нафратланса, уни ҳаёдан маҳрум қилади. Ҳаёдан маҳрум бўлган бандага эса, фақат Аллоҳга хуш ёқмайдиган кишилар учрайди. Сўнгра ундан омонатдорлик тортиб олинади. Омонатдорликдан маҳрум банда эса, Аллоҳ таолонинг раҳматидан мосуво бўлади. Раҳматдан айро киши эса, Исломдан маҳрум бўлган ҳисобланади. Ислом билан алоқалари узилган кимсанинг шайтондан бошқа ҳеч ким билан алоқаси яхши бўлмайди”\nСолиҳа аёлнинг аломатларидан яна:\n1. Гўзаллиги – тақво (Аллоҳдан кўрқиш);\n2. Бойлиги – қаноат;\n3. Пардоз-андози – иффат ҳисобланади.\nҲаё ва иффат инсонни ахлоққа қаратилган ҳар турли шармандаликдан ҳимоя этадиган ва уни ёмонликлардан ажратадиган пардадир. Бу пардани йиртган киши гуноҳ ботқоғига чўкиб, барбод бўлишни аллақачон бўйнига олган бўлади. Зеро, Умар розияллоҳу анҳу ҳазратлари буюрганидек: “Ҳаёсизнинг қалби ўликдир”. Зоҳиран тирик, аммо маънан ўлик қалби билан эса Аллоҳ таолога яқинлашишнинг имкони йўқ.\nЯнгиликлар » Ҳаёт тарзи » Солиҳа аёлнинг аломатлари


Бивокса кўз томчилари – medu.uz – Дорилар ҳақида маълумотлар ўзбек тилида\nБивокса кўз томчилари\nHome Йўриқномалар Бивокса кўз томчилари\nПрепаратнинг савдо номи: Бивокса\nТаъсир этувчи модда (ХПН): моксифлоксацин\nфаол модда: 5,0 мг моксифлоксацин (моксифлоксацин гидрохлориди шаклида);\nёрдамчи моддалар: натрий хлориди, хлоридя кислотаси ва/ёки натрий гидроксиди, борат кислотаси, инъекция учун сув.\nТаърифи: оч яшил сарғиш рангли тиниқ эритма.\nФармакотерапевтик гуруҳи: Офтальмологияда қўлланадиган воситалар. Микробларга қарши воситалар. Фторхинолонлар.\nАТХ коди: S01AE07\nМоксифлоксацин – IV авлод фторхинолонлар гуруҳига мансуб антибактериал препарат бўлиб, бактерицид таъсирга эга. Граммусбат ва грамманфий микроорганизмлар, анаэроб, кислотага чидамли ва атипик бактерияларнинг кенг доирасига нисбатан фаоллик намоён қилади.\nТаъсир механизми ДНК-гираза ва топоизомераза IV ферментларини ингибиция бўлиши оқибатида бактериялардаги ДНК репликацияси, репарацияси ва рекомбинацияси жараёнларини бузилиши билан боғлиқ.\nМоксифлоксацин микроорганизмларнинг кўпчилик штаммларига нисбатан (ҳам in vitro, ҳам in vivo шароитларида) фаол:\nАэроб граммусбат микроорганизмлар: Corynebacterium spp., шу жумладан Corynebacterium diphtheriae, Micrococcus luteus, Staphylococcus aureus (метициллинга сезгир), Staphylococcus epidermidis, Staphylococcus haemolyticus, Staphylococcus hominis, Staphylococcus warneri, Streptococcus pneumoniae, Streptococcus viridans гуруҳи;\nАэроб грамманфий микроорганизмлар: Acinetobacler lwoffii, Haemophilus influenzae (шу жумладан ампициллинга сезгир бўлмаган штаммлари), Haemophilus parainfluenzae;\nБошқа микроорганизмлар: Chlamydia trachomatis.\nМоксифлоксацин in vitro шароитларида қуйида санаб ўтилган микроорганизмларнинг кўпчилигига қарши таъсир қилади, аммо бу маълумотларнинг клиник аҳамияти маълум эмас:\nАэроб граммусбат микроорганизмлар: Listeria monocytogenes, Staphylococcus saprophyticus, Streptococcus agalactiae, Streptococcus mitis, Streptococcus pyogenes, Streptococcus C, G, F гуруҳлари;\nАэроб грамманфий микроорганизмлар: Acinetobacter baumannii, Acinetobacter calcoaceticus, Citrobacter freundii, Citrobacter koseri, Enterobacter aerogenes, Enterobacter cloacae, Escherichia coli, Klebsiella oxytoca, Klebsiella pneumoniae, Moraxella catarrhalis, Morganella morganii, Neisseria gonorrhoeae, Proteus mirabilis, Proteus vulgaris, Pseudomonas stutzeri;\nАнаэроб микроорганизмлар: Clostridium perfringens, Fusobacterium spp., Prevotella spp., Propionibacterium acnes;\nБошқа микроорганизмлар: Chlamydia pneumoniae, Legionella pneumophila, Mycobacterium avium, Mycobacterium marinum, Mycoplasma pneumoniae.\nМаҳаллий қўлланганида моксифлоксацинни тизимли сўрилиши юз беради: максимал концентрацияси (Cmax) 2,7 нг/мл ни, AUC катталиги 45 нг соат/мл ни ташкил этади. Ушбу қийматлар моксифлоксацин 400 мг терапевтик дозада перорал қабул қилинганидан кейинги Cmax ва AUC қийматларига нисбатан тахминан 1600 марта ва 1000 мартага кам. Моксифлоксацинни плазмадан ярим чиқарилиш даври тахминан 13 соатни ташкил этади.\nПрепарат моксифлоксацинга сезгир микроорганизмлар томонидан чақирилган бактериал конъюнктивитларни даволаш учун кўрсатилган.\nФақат маҳаллий қўллаш учун мўлжалланган.\nПрепарат конъюнктивага ёки кўзнинг бевосита олдинги камерасига юборилиши керак.\nТомчилагич ва эритмани микроблар билан ифлосланишини олдини олиш учун томчилагичнинг учини турли юзалар билан контактда бўлишидан сақланиш керак.\nЭритмани буруннинг шиллиқ қавати орқали, айниқса болаларда, сўрилишини олдини олиш мақсадида кўз ёши бурун йўлини препарат томизилгандан сўнг 2-3 минутга ёпиш керак.\nМаҳаллий қўллаш учун бир қанча офтальмологик препаратлар бир вақтда буюрилганида уларни қўллаш ўртасидаги танаффус камида 5 минут бўлиши керак. Кўз суртмаларини охирида қўллаш керак.\nКатталар ва 1 ёшдан ошган болаларга Бивокса препарати шикастланган кўзга 1 томчидан кунига 3 марта томизилади. Одатда кўзнинг ҳолатини яхшиланиши 5 кундан кейин кузатилади, даволашни навбатдаги 2-3 кун давомида давом эттириш керак. Агар 5 кун давомида ҳолатини яхшиланиши кузатилмаса, ташхис ва/ёки даволаш қайта кўриб чиқилиши керак. Даволашнинг давомийлиги шикастланган кўзнинг оғирлик даражаси, шунингдек касалликнинг клиник ҳамда бактериологик кечишига боғлиқ.\nНожўя самараларнинг учраш тезлигини қуйида келтирилган кўрсаткичлари қуйидаги тарзда аниқланган: тез-тез (≥ 1/100 дан < 1/10 гача); тез-тез эмас (≥ 1/1000 дан < 1/100 гача); кам ҳолларда (≥ 1/10000 дан < 1/1000 гача); учраш тезлиги номаълум (маълумотлар етарли бўлмаганлиги туфайли, учраш тезлигини аниқлаш мумкин эмас).\nҚон ва лимфа тизими томонидан: кам ҳолларда – гемоглобинни пасайиши.\nИммун тизими томонидан: учраш тезлиги номаълум – ўта юқори сезувчанлик.\nНерв тизими томонидан: тез-тез эмас – бош оғриғи; кам ҳолларда – парестезия; учраш тезлиги номаълум – бош айланиши.\nКўриш аъзолари томонидан: тез-тез – кўзда оғриқ, кўзни таъсирланиши; тез-тез эмас – нуқтали кератит, кўзни қуриши, конъюнктивага қон қуйилиши, кўз гиперемияси, кўзни қичишиши, қовоқларни шиши, кўзда дискомфорт ҳисси; кам ҳолларда – шох парда эпителийсини шикастланиши, шох пардани шикастланиши, конъюнктивит, блефарит, кўзни шиши, конъюнктивани шиши, кўришни ноаниқлиги, кўриш ўткирлигини пасайиши, астенопия, қовоқ эритемаси; учраш тезлиги номаълум – эндофтальмит, ярали кератит, шох парда эрозияси, шох пардани юпқалашиши, кўз ички босимини ошиши, шох пардани хиралашиши, шох пардада инфильтрат, шох пардада чўкма ҳосил бўлиши, кўз аллергияси, кератит, шох пардани шиши, ёруғликдан қўрқиш, кўз ёши ажралишини кучайиши, кўздан ажралма ажралиши, кўзда ёд жисм борлиги ҳисси.\nЮрак томонидан: учраш тезлиги номаълум – юрак уришини тезлашиши.\nНафас аъзолари, кўкрак қафаси ва кўкс оралиғи аъзолари томонидан: кам ҳолларда – бурунда дискомфорт ҳисси, ҳалқум-хиқилдоқ оғриғи, томоқда ёд жисм борлиги ҳисси; учраш тезлиги номаълум – ҳансираш.\nМеъда-ичак йўллари томонидан: тез-тез эмас – дисгевзия; кам ҳолларда – қусиш; учраш тезлиги номаълум – кўнгил айниши.\nЖигар ва ўт чиқариш йўллари томонидан: кам ҳолларда – аланинаминотрансфераза ва гаммаглутамилтрансферазанинг даражасини ошиши.\nТери ва тери ости тўқималари томонидан: учраш тезлиги номаълум – эритема, тошма, қичишиш, эшакеми.\nПрепаратнинг компонентларига ёки фторхинолонлар гуруҳининг бошқа дори воситаларига ўта юқори сезувчанликда қўллаш мумкин эмас.\nМаҳаллий қўлланганидан сўнг моксифлоксациннинг тизимли концентрацияси паст бўлганлиги учун дориларнинг ўзаро таъсири аниқланмаган.\nХинолон қаторининг тизимли препаратлари қўлланган пациентларда баъзида биринчи дозаси қабул қилинган заҳоти оғир даражадаги ўта юқори сезувчанлик реакциялари (анафилаксия) кузатилган. Бивоксага аллергик реакция пайдо бўлганида препаратни қўллашни тўхтатиш керак.\nАнтибиотикни узоқ муддат қўллаш сезгир бўлмаган микроорганизмлар, шу жумладан замбуруғларни ҳаддан ташқари ўсишига олиб келиши мумкин. Суперинфекция ривожланганида препаратни бекор қилиш ва адекват даволашни буюриш керак.\nМоксифлоксацин тизимли буюрилганида, айниқса кекса ёшдаги пациентларда ва кортикостероидларни олаётган пациентларда пайларни яллиғланиши ва узилиши юз бериши мумкин. Моксифлоксацин офтальмологик қўлланганидан сўнг унинг плазмадаги концентрацияси ичга қабул қилингандагига нисбатан анча паст, аммо эҳтиёткорликка риоя қилиш керак ва пайларни яллиғланишини биринчи белгилари пайдо бўлганида Бивокса препарати билан даволаш тўхтатилиши керак.\nҲомиладорлик ва лактация даврида Бивокса препаратини она учун даволашдан кутиладиган фойда ҳомила ёки бола учун потенциал ҳавфдан устун бўлган ҳолатдагина қўллаш мумкин.\n1 ёшгача бўлган болаларда моксифлоксацин кўз томчиларини қўллаш ҳавфсизлиги ва самарадорлиги бўйича маълумотлар йўқ.\nПрепарат томизилгандан кейин кўриш ўткирлигини вақтинчалик йўқотадиган пациентлар диққатни жамлаш ва психомотор реакциялар тезлигини талаб этувчи потенциал ҳавфли фаолият турларини бажаришдан сақланишлари керак.\nПрепарат болалар ололмайдиган жойда сақлансин ва яроқлилик муддати тугаганидан ишлатилмасин.\nПрепаратнинг ортиқча миқдори кўзга тушганида кўзни илиқ сув билан ювиш тавсия этилади.\nПрепарат бехосдан ичга қабул қилинганида дозани ошириб юборилиши симптомларини пайдо бўлиши эҳтимоли кам.\nКўз томчилари 5 мл дан тиқин томчилагич ва ҳимоя халқаси билан таъминланган, бураладиган ҳимоя қопқоқли пластик флаконда.\nФлакон қўллаш бўйича йўриқномаси билан бирга картон қутига жойланган.\nФлакон очилганидан сўнг препарат 28 кун давомида ишлатилсин.\nОлдингисиБивокса кўз томчилари27.04.2018


ЛЎЛИЛАР ҲАҚИДА ҚИЗИҚАРЛИ ФАКТЛАР (ХОҲ ИШОНИНГ, ХОҲ ИШОНМАНГ…) - 7 Августа 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Август » 7 » ЛЎЛИЛАР ҲАҚИДА ҚИЗИҚАРЛИ ФАКТЛАР (ХОҲ ИШОНИНГ, ХОҲ ИШОНМАНГ…)\n1. Лўли деган миллат дунёда йўқ. Лўлиларнинг барчаси Ҳиндистондан дуч келган тарафга ҳаёт излаб борганлар ҳисобланади. Аммо уларнинг ҳеч бири гарчи бу тилни яхши ўзлаштирган бўлса-да, ҳинд тилида гапирмайди. Ҳиндистондан ажралиб чиқиб кейинчалик ўзига «лўли» деган миллатни ўйлаб топганларнинг аксарияти Миср ва Эрон томонлардан паноҳ топган.\n2. Лўлилар ҳозирги кунда Америка, Бразилия, Испания, Болгария ва Аргентинада кўпчиликни ташкил этади. Россияда жами 220 минг лўли яшайди. Канада, Сербия, Словакия, Босния ҳамда Герцеговинада ҳам лўлилар кам эмас.\n3. Айтишларича, Эронга кўчиб ўтган лўлиларнинг ярмиси қайтадан Ҳиндистонга — ўз ватанига келиб жойлашган. Ҳозирда улар Ҳиндистондаги энг ҳурматли фуқаролар саналади. Сабаби шуки, улар гарчи ўша ерда ҳам тиланчилик билан шуғулланса-да, энг бадавлат одамлар ҳисобланади.\n4. Европадаги лўлилар асосан кўчаларда қўшиқ куйлаб, рақс тушиб тирикчилик қилади.\n5. Европа тарафларда яшовчи лўлиларнинг аждодлари илгари фол очиш, жоду, табобат билан жиддий шуғулланган. Айниқса, табобат масаласида уларга етадиган мутахассис бўлмаган. Лўли табиблар ҳеч бир миллат вакили бўлмиш табиб ақли бовар қилмас ўсимликларни топиб, уларнинг даволаш хусусиятларини усталик билан аниқлай олган.\n6. Лўли учун энг даҳшатли жазо уни табордан ҳайдаб солишдир. Бундай жазога ўта оғир жиноят содир этган лўлилар маҳкум этилади.\n7. Лўлининг сочи калта қилиб кесилган бўлса, у шарафсиз ҳисобланади. Лўлилар табордан ҳайдалган аъзонинг сочини калта қилиб қирқиб қўйишади.\n8. Лўли йигит бир қулоғига зирак таққан бўлса, бу оилада ягона ўғил эканидан дарак беради.\n9. Лўлилар тўй ёки бошқа бир тантана уюштирса, мезбонларга спиртли ичимлик ичиш тақиқланади.\n10. Ҳар йили 8 апрелда халқаро лўлилар куни байрам қилинади.\n11. Оламдан ўтганнинг охирги пайтларда кийган кийимлари, қўли теккан буюмлар ҳаром ҳисобланади. Шунинг учун уларни ҳам марҳум ёки марҳума билан бирга қабрга кўмишади.\n12. Лўлиларнинг аксар қисми гипнозни жуда яхши ўзлаштирган. Бу нарсадан улар ўз манфаати йўлида унумли фойдаланади. Шу сабабли улар билан юзма-юз келганда, кўзига узоқ вақт қарамаслик тавсия этилади.\n13. Кўпчилик мутахассислар мусулмон давлатларда машҳур қорин рақсини айнан лўлилар ўйлаб топган дейишади. Аммо бунга аниқ далил йўқ.\n14. Ўрта асрларда лўлиларни ҳам еврейлар билан бир қаторда одамхўрликда айблашган ва шафқатсизларча қатл этишган.\n15. Лўлилар орасида ҳам профессионал олимлар, хонандалар, ёзувчилар, раққос ва раққосалар, режиссёр, боксчилар йўқ эмас. Масалан, Маришка Вереш, Ион Войку, Янош Бихари, Жем Мэйс, Матео Максимов, Юл Бриннер ва ҳоказолар шулар жумласидандир.\n16. Сталин даврида Россиядаги кўплаб лўлилар репрессияга учраган.\n17. Ҳиндистондан ажралиб чиққани учунми, лўлилар ҳинд тилини яхши билади. Шу сабабли ҳиндча фильмларни таржимасиз томоша қилади.\n18. Лўлиларнинг миллий таоми қовурилган ёки қайнатилган типратикон ҳисобланади.


Озиш ва ичакларни тозалашга ёрдам берувчи парҳез » Ўзбекистон янгиликлари – Zamin.uz\n17 ноябрь 2016, 12:27\nСемизликдан шикоят қилаётганларга ортиқча вазндан табиий йўл билан қутулишлари учун мутахассислар қуйидаги маслаҳатларни беришади:\n— Ҳаддан зиёд кўп ва бетартиб овқатланмаслик;\n— Эрталаб хамирли, калорияси кучли таомларни истеъмол қилмаслик;\n— Ширинликларга қаттиқ ружу қўймаслик;\n— Овқатлангандан сўнг дарҳол ётиб олмасдан, албатта тоза ҳавода бироз сайр қилиш.\nШунингдек, арпа нони, карам, сабзи, қовоқ ҳамда сут, қатиқ, пишлоқ каби маҳсулотларни кўпроқ, мол ёғи, товуқ ёғини эса камроқ истеъмол қилиш керак.\nҲар ойда икки кун овқат емаслик ёки ўша кунлари 1,5 кг олмани беш қисмга бўлиб истеъмол қилиш буюрилади.\nБундан ташқари, 1,5 литр сут ёки қатиқни 6 га бўлиб ичиб ҳам парҳез тутиш мумкин.\nКун давомида 600 г. турли хил мева шарбатларини 800 г. наъматак шарбатига аралаштириб ичиш керак. Бу беш марта такрорланса, яхши фойда беради.\nҲар куни писта, маккажўхори ва пахта ёғида тайёрланган овқатларни истеъмол этиш тавсия қилинади. Парҳез даврида умуман гўшт, балиқ, аччиқ ва шўр нарсалар, қовурилган, дудланган таомлар, колбасалар ейиш тақиқланади. Таркибида калий ва кальций кўпроқ бўлган меваларни, денгиз карами, ўрик, олхўри, картошка, сули ва гречка, сабзи, карам, лимон, петрушка ва укропни истеъмол қилиш ва суткасига бир ярим литр суюқлик ичиш тавсия этилади. Бирданига кўп овқат емаслик, бир кунда оз-оздан тўрт ёки беш маҳал овқатланиш мақсадга мувофиқ. Ётиш олдидан бир стакан қатиқ ёки сут ичиш ҳам фойда беради.\nБир кун мобайнида қуйидаги тартибда овқатланиш ҳам фойдалидир:\nЭрталаб карам, сельдерей, кашнич ва ўсимлик мойи солиб тайёрланган салатлар, гречка ёки сули бўтқаси, сутли овқат, шакарсиз, тузсиз тайёрланган таомлар ейиш лозим.\nТушликда карам шўрва, ярим кунликда олмали чой ва 200 г. наъматак шарбати (8-10 дона наъматак 200 г. қайноқ сувда дамланади) тавсия этилади.\nКечқурун сувда пиширилган 110 г. балиқ, тузсиз сувда пиширилган картошка, шакарсиз чой буюрилади. Ётиш олдидан қатиқ ёки сут, кун давомида эса 2-нав ундан тайёрланган 100 г. нон истеъмол қилинади.\nМана шу тартибдаги парҳез жуда фойдалидир. Парҳез давомида ҳар куни эрталаб сулидан қилинган (овсяный) болалар бўтқасидан бир-икки ош қошиғини ярим литрлик термосда дамлаб, овқатланишлар орасида 3-4 қултумдан ичиб турсангиз, очлик умуман сезилмайди. У ошқозон ва ичаклар фаолиятини ҳам яхшилайди. Таъбга кўра бироз асал қўшиш ҳам мумкин.\nМЕЪЁР БЎЛГАНИ МАЪҚУЛ\nТиббий асосланмаган воситаларни қабул қилсангиз, биргина озиш эвазига (у ҳам «қалбаки») нафақат соғлиғингиздан айриласиз, балки яхшигина моддий зарар ҳам кўрасиз.\nЯна бир жиҳатни эсда тутинг: етарлича вазнга эга бўлмасликнинг салбий томонлари ҳам бор. Масалан, қиз боланинг бўйи 170 см, вазни эса 45 кг атрофида ёки ундан кам бўлса, бу бепуштликка олиб келар экан. Шунинг учун, агар вазнингиз етарли бўлмаса, дарҳол шифокорга мурожаат қилинг.\nКўриниб турибдики, агар ўз вақтида овқатланиб, кўпроқ ҳаракат қилсангиз, на семизлик, на озғинлик ташвиши сизни безовта қилмайди. Бордию, ортиқча вазн муаммоси юзага келса, мутахассис билан маслаҳатлашган ҳолда парҳез қилишга киришинг. Шунда сизда соғлиқ борасида ҳеч қандай муаммо юзага келмайди.\nТеглар: Кўриниб ўрик дона ёғини га маслаҳатларни\nShaxnoza9 мая 2019 17:45\nЯнгиликлар » Тиббиёт » Озиш ва ичакларни тозалашга ёрдам берувчи парҳез


Ёлғон фош бўлди. АҚШда Сулаймонийга оид далил бўлмаган | Qalampir.uz\nЁлғон фош бўлди. АҚШда Сулаймонийга оид далил бўлмаган\nОлам\t10 Январь 15:30 34884\nЖорий йилнинг 8 январь куни АҚШ Президентининг Миллий хавфсизлик бўйича ёрдамчиси Роберт О’Брайен Эрон Ислом инқилоби посбонлари корпусининг махсус бўлинмаси “Ал-Қудс”ни бошқарган генерал Қосим Сулаймонийнинг ўлдирилишига муносабат билдириб, Сулаймоний АҚШ дипломатлари ва ҳарбийларига ҳужум режасини тузиб юргани, агар АҚШ уни ўлдирмаганда, у АҚШга ҳужум қилиши ҳақида гапирган эди. Бироқ, АҚШ Давлат котиби Майк Помпео унинг фикрларини буткул йўққа чиқарди.\nПомпео Америка махсус хизматларида Эрон генерали Қосим Сулаймонийнинг АҚШга ҳужум қилиш бўйича “режалари” тўғрисида аниқ маълумот бўлмаганини тан олди.\n“Ҳеч қандай шубҳа йўқки, қатор ҳужумлар бўлган. Биз қачон, қаерда бўлишини аниқ билмаймиз. Аммо бу ҳақиқатда бўлган”, дейди Помпео Fox News’га берган интервьюда.\nАҚШ Президенти Дональд Трамп Сулаймонийнинг ўлдирилишини унингАҚШ элчихоналаридан бирида портлаш содир этишни режалаштиргани билан изоҳлаганди. Бироқ аниқ далилларни келтирмаганди.\nЭслатиб ўтамиз, Қосим Сулаймоний вафотидан 5 кун ўтиб, 8 январь куни ўзи туғилиб ўсган Кермонга дафн этилди.\nСулаймонийга ҳайкал ўрнатилди. У Эронда эмас! Эрон вазири: АҚШ билан урушга жуда яқин эдик Йилга татигулик ой ёхуд январнинг “яра”лари Трамп ҳомийларига Сулаймоний қандай ўлдирилганини айтиб берди Помпеонинг Ўзбекистонга келиши Сулаймонийнинг ўлдирилиши сабаб қолдирилганми? Эрон: Қосим Сулаймоний учун қасос олинди\n24 Февраль 17:01 36148\n24 Февраль 14:54 27312\n25 Февраль 12:25 19567\n24 Февраль 09:54 16793\n25 Февраль 09:35 16532


Ғарбий ҳудудларда техник мутахассислик грантлари сони ортади – ҚР Бош вазири\n12 Январь 2022 13:55\nNUR-SULTAN. Кazinform - Ғарбий ҳудудларда техник мутахассислик грантлари сони ортади. Қозоғистон Бош вазири Алихан Смаилов ҳукумат йиғилишида шундай топшириқ берди, деб хабар беради Кazinform мухбири.\n«Ижтимоий блок бўйича. Биринчидан, Меҳнат вазирлиги бандликка ва ижтимоий қўллаб-қувватлашга муҳтож бўлган фуқароларнинг аниқ сонини аниқлаб, меҳнат соҳасини сифатли модернизация қилишни амалга ошириши лозим. Тегишли давлат органлари билан биргаликда бизнес ғояларни амалга ошириш учун грантлар миқдори ва иш ҳақи миқдорини ошириш, «Ёшлар амалиёти», «Биринчи иш ўрни» лойиҳаларида иштирок этиш муддатларини ошириш чораларини кўрсин. Миллий иқтисодиёт ва меҳнат вазирликлари бир ой муддатда аҳоли даромадларини ошириш дастури лойиҳасини ишлаб чиқсин ва Ҳукуматга киритсин», — деди бош вазир.\nХалқ таълими вазирлигига мутасадди давлат органлари билан биргаликда педагог кадрлар етишмайдиган ҳудудларга педагог кадрларни жалб этиш дастурини ишлаб чиқиш ва уларни ижтимоий қўллаб-қувватлаш бўйича тегишли чора-тадбирларни кўриб чиқиш вазифаси қўйилди.\n«Бундан ташқари, нуфузли хорижий олий таълим муассасаларининг бешта филиалини, улардан иккитаси Ғарбий ҳудудда очиш чораларини кўринг. Шунингдек, давлат таълим буюртмаси лойиҳасида Ғарбий ҳудудларда техник грантлар сонини кўпайтириш зарур. Аҳоли зич жойлашган ҳудуд ёшларига олий ўқув муассасаларида ўқиш учун мақсадли грантлар ажратиш зарур», — деди Бош вазир.


Паррандаларнинг биологик хусусияти – Tadbirkor-Fermer\nПаррандаларнинг биологик хусусияти\nПаррандачилик чорвачиликнинг сердаромад, серпушт ва тез етилувчан тармоти х,исобланади. У халкимизга куплаб сифатли парх,ез таом — тухум ва парранда гушти етказиб беришда катта ах,амиятга эга. Айникса, товук, урдак, тоз ва куркачилик билан шутулланувчи тармоклари кишлок хужалик паррандачилигининг асосий ва етук со^аси х,исобланади. Улардан киска вакт ичида куп микдорда мазали гушт олинади. Парранда гушти тез х,азм булиш хусусиятига кура барча турдаги чорва моллари гуштидан устун туради. Таркиби ^ар хил кимёвий элементларга бой. Жумладан, 2 ойлик жужа гуштида 20% га якин оксил, 10-12% ёт булади. Тухумида 13% оксил, 11% ёт, 1% минерал моддалар ва витаминлар комплекси кузатилади. Туйимлилиги жих,атидан 10 дона товук тухуми 0,8 кг мол гуштига тутри келади. Тухум таркибида 85% га якин сув булиб, колгани соф оксил, витамин ва ферментлардан иборат. Тухумнинг сарик моддасида 52% сув, 32% ёт ва 16% га якин оксил булади.\nПаррандачилик жуда тез етиладиган, тез купаядиган ва семириши учун кам озука сарфланадиган чорвачилик тармоти х,исобланади. Масалан, товук жужалари 5-6 ойлигида тухумга киради ва биринчи йилда 150-200 та тухум беради.\nГушт учун бокиладиган товук жужалари 55-60 кун ичида 1,5-1,8 кг семиради ва 1 кг семириши учун уртача 2,6-2,8 кг озука сарфланади.\nУрдаклар 50 кунлигида вазни 2 кг.га етади ва бир йилда х,ар бош урдакдан 100-150 донадан тухум олиш мумкин.\nБозлар 65-75 кунлигида вазни 4-4,5 кг.га етади ва х,ар 1 кг семириши учун 4-4,5 кг озука сарфланади. Х,ар бир бош тознинг йил давомида берган насли х,исобида 70-75 кг ва куркалардан эса 200 кг гушт етиштириш мумкин. Уларнинг жужалари 6 ойлигида 5-6 кг келади. Айримлари эса 8-9 кг ва ундан х,ам купрок булади.\nПаррандаларнинг серпуштлиги уларнинг энг мух,им курсаткичларидан булиб, бир канча факторларга х,ам ботликдир. Масалан, паррандаларнинг тури, зоти, ёши, бокиш усуллари, йилнинг фасли ва индивидуал хусусиятлари шулар жумласидандир.\nПаррандаларда серпуштлик (тухум бериши)нинг ёшга ^араб\nПарранда турлари Ёши (йил хисобида)\nтовук тухумйуналишида уртача(%) 270100 23085,2 19773,0 16962,6 14854,8\nгушт-тухумйуналишида уртача(%) 180100 14077,8 11061,1 9050,0 6536,1\nурдак уртача(%) 110100 120109 9081,8 8072,7 6054,5\nроз уртача(%) 40100 50125 65162,5 60150 3075\nкурка уртача(%) 90100 96106,7 8594,4 6875,6 3437,8\nПаррандаларнинг тухум килиши киш ойларида сусаяди ва бахорда эса жадаллашади. киш вактида олинган тухум микдорини аниклаш максадида 4 ой (ноябр-феврал ойлари) мобайнида етиштирилган тухумлар хисобга олинади. Паррандаларнинг биринчи тухум килган кунигача утган вакт физиологик етилувчанлик даври деб аталади. Бу давр турли хил паррандаларда турлича: масалан, тухум йуналишидаги товукдарда 120-150 кун, гушт-тухум йуналишидаги товукларда 150180 кун, куркаларда 220-320 кун, гушт-тухум йуналишидаги урдакларда 200-260 кун, гушт йуналишидаги урдакларда 280-330 кун ва гозларда 250-330 кун булади.\nПаррандаларнинг туллаш вактига кадар берган тухум микдори тухум бериш цикли деб аталади. Тухум бериш циклини аниклаш учун хужаликларда хисоб ишлари олиб борилади.\nПарранда тухумларининг вазни уларнинг турига кура х,ар хил булади. Масалан, товук тухумлари 55-62 г, урдак ва куркаларники 80-100 г, гозларники эса 110-180 г келади.\nПаррандаларнинг вазни алохида ва гурух килиб тарозида тортиб аникланади. Лекин тухум йуналишидаги жужалар 150 кунлигида, гушт йуналишидагилари эса асосий гурухга утказиш ёки гушт учун суйиш вактида текширилади.\nПаррандаларнинг гушт махсулдорлиги уларнинг куйидаги курсаткичлари асосида аникланади: танасини шакли — формаси, кукрак ва оёк (сон)ларининг гуштдорлик хусусияти, гуштининг сорти ва сифати, танасидаги гушт ва суяк микдори хамда уларнинг узаро нисбати, гушт учун суйилган вактидаги вазни ва ана шу даврга кадар булган усиш тезлиги ва бошкалар.\nКуплаб сифатли парранда гушти етиштиришда ихтисослаштирилган паррандачилик фабрикалари ва комплекслари салмокди урин эгаллайдилар. Бу борада бройлер (гуштбоп) жужа гушти етиштириш мухим ахамиятга эга. Бройлер гушт йуналишидаги зот хисобланади. Бройлер узининг мазаси, лаззатли ва пархез булиш хусусиятига кура катта ахамиятга эга. Тухумдан чиккан жужа 55-65 кунлигига кадар жадал усулда бокилса, кифоя. Улардан 1 кг гушт махсулоти олиш учун 2-2,5 кг омихта ем сарфланади.\nТовукларни гурухдарга булишда уларнинг асосий махсулоти хисобга олинади. Масалан, тухум йуналишидаги товукларнинг вазни\n2,2 кг, хам тухум, хам гушт йуналишидагиларники 2,5-3,5 кг ва гушт йуналишидаги товукларники 3,9 кг ва ундан купрок келади.


Ўзбекистонда барқарор ривожланиш бўйича Парламент комиссияси илк бор йиғилди — Sof.uz\nЖАҲОН 6,717,357 3,262,014 393,449\nЎзбекистонда барқарор ривожланиш бўйича Парламент комиссияси илк бор йиғилди\n14.05 22:48 70 Ўзбекистон\n13 май куни Ўзбекистонни барқарор ривожлантириш соҳасидаги Миллий мақсадлар ва вазифаларнинг 2030 йилгача бўлган даврда амалга оширилишини назорат қилиш бўйича Парламент комиссиясининг биринчи мажлиси бўлиб ўтди, дея хабар қилди Сенат матбуот хизмати.\nУнда Парламент комиссияси аъзолари — Олий Мажлис Сенати ва Қонунчилик палатаси қўмиталарининг раислари, БМТ тузилмаларининг Ўзбекистондаги доимий вакиллари, тегишли вазирлик ва идоралар раҳбарлари иштирок этдилар.\nМуҳокаманинг асосий мавзуси Барқарор ривожланиш соҳасидаги миллий мақсад ва вазифаларни бажариш бўйича Ихтиёрий миллий ҳисобот лойиҳаси бўлди. Ўзбекистон 2020 йилда ўтказиладиган Барқарор ривожланиш бўйича юқори даражадаги сиёсий форумда Ихтиёрий миллий ҳисоботни тақдим этишни режалаштираётган 49 та мамлакат рўйхатига киритилган.\nСенат раиси Танзила Норбоева комиссия ҳукумат ҳузурида ташкил этилган тегишли Мувофиқлаштирувчи кенгаш ва масъул тузилмаларнинг даврий ҳисоботларини эшитишини маълум қилди. Парламент комиссияси Барқарор ривожланиш соҳасидаги миллий мақсадларни амалга ошириш устидан миллий ҳамда ҳудудий даражада, вилоятлар ва туманлар кесимида назорат олиб боради. Бунда 6600 дан ортиқ маҳаллий Кенгашлар депутатларининг салоҳиятидан фойдаланилади.\nОчиқлик ва ошкораликни таъминлаш мақсадида Парламент комиссияси ишига кенг жамоатчилик, фуқаролик жамияти институтлари, оммавий ахборот воситалари жалб этилади.\nКомиссия ўрганишлари натижаларидан келиб чиқиб, қонунчиликни янада такомиллаштириш, долзарб ижтимоий-иқтисодий муаммоларни ҳал қилиш бўйича тегишли таклиф ва тавсиялар ишлаб чиқилади.\n2020 йил давомида 17 та Барқарор ривожланиш мақсадларидан 8 тасининг амалга оширилишини ўрганиш назарда тутилган.\n3.06 21:55 9597\n3.06 17:06 2894\n4.06 09:30 2586\n3.06 09:02 2404\nКеча, 18:00 2293\nСенаторлар Ўзбекистоннинг ЕОИИда “кузатувчи давлат” мақомида иштирок этишини маъқуллади\n11.05 12:34 304\n7.04 18:13 1746 Ўзбекистон\nСенат Олий судда муддатсиз ишлайдиган судяни сайлаш ҳақида қарор қилди\n29.02 10:54 243 Ўзбекистон\nЎзбекистон Гаага конференцияси Уставини ратификация қилади\n27.02 17:42 94


Cана : 16-03-2019 / Жиззах янгиликлари / кўрилди: 145\nДўстлик тумани ички ишлар бўлими ташаббуси билан ҳудуддаги 3-сон умумтаълим мактабида ўтказилган жиноят муҳокамасида Саритепа маҳалласи аҳли ҳамда туман ҳокимлиги, туман прокуратураси, туман хотин-қизлар қўмитаси вакиллари иштирок этдилар. Тадбирда сўз олганлар рашк туфайли маҳаллада содир этилган оғир жиноят ҳақида атрофлича тўхталиб ўтдилар.\nЯъни, жорий йилнинг 9 март куни соат 16 лар атрофида Дўстлик туманининг Саритепа маҳалласи, Улуғбек кўчасида яшовчи 1988 йилда туғилган Ж.С. турмуш ўртоғининг уяли телефон орқали бегона шахс билан гаплашаётганлигини сезиб, уни хиёнатда айблади. Рашк оловида ёнган эркак аёлнинг юзи ва танасига уриб, тепа бошлади. Оқибатда жабрланувчи Дўстлик тумани тиббиёт бирлашмасининг жонлантириш бўлимига ётқизилди. 10 март куни аёл ўзига келмасдан вафот этган.\nҒазабни жиловлай олмаслик ортидан бир инсон ҳаётдан кўз юмди, жиноятни содир этган эркак умрининг муайян муддатини қамоқда ўтказади. Бу ҳам етмаганидек уларнинг икки нафар фарзанди ота-она меҳридан мосуво бўлиб улғайишади. Аслида бу жиноят юз бермаслиги мумкин эди. Оиладаги муҳит соғлом бўлганида, эркак ҳам, аёл ҳам болаликдан тўғри тарбияланганида, улар ўртасидаги келишмовчиликларнинг олдини олиш чоралари кўрилганида қон тўкилмасмиди? Жанжал рўй берган пайтда қўни-қўшнилар бефарқлик қилишмаганида аёл тирик қолган бўлармиди?\nЙиғилишда ана шу саволларга жавоб қидирилди ва бу каби ҳолатларга бошқа йўл қўймаслик тадбирлари белгиланди. Хусусан, оилаларда маънавий муҳитни яхшилаш, ёшлар тарбиясига эътиборни кучайтириш,жамоатчилик назоратини қатъий ўрнатиш, ҳуқуқбузарлик ва жиноятларнинг олдини олиш масалалари кўриб чиқилди.\nМуҳокама давомида жиноятга мойил шахслар, муқаддам судланганлар ҳамда ичкиликка ружу қўйганлар билан профилактик тадбирларни мунтазам ўтказиш, хотин-қизлар ўртасида уюштирилаётган маънавий-маърифий тадбирлар кўламини кенгайтиришга келишиб олинди.\nБайрам арафасида бир аёл рашк туфайли қурбон бўлди


Шварценеггер Австралияга ўз кўргазмасига келди\n19:32 / 18.03.2016\nГолливуд актёри Арнольд Шварценеггер Австралияга ўзининг бодибилдинг кўргазмасига келди, деб хабар бермоқда Daily Mail нашри. Мельбурн аэропортида актёрни мухлислари кутиб олди. Калифорниянинг собиқ губернатори мухлисларига дастхат берди ва улар билан бирга суратга тушди.\nArnold Classic Australia кўргазмаси 18-20 март кунлари бўлиб ўтади. Унда 8 минг киши иштирок этади. Кўргазма дастурига турли танловлар киритилган, жумладан армрестлинг, бокс, карате, шахмат бўйича беллашувлар бўлиб ўтади. Бундан ташқари, бодибилдинг усталари ўз истеъдодларини намойиш қиладилар.\nШварценеггер 1960-йиллар охирида профессионал культурист сифатида ном чиқарган. У культуризм бўйича топшириладиган “Мистер Олимпия” унвонининг 7 карра соҳиби ҳисобланади. Сўнгра Шварценеггер актёрлик фаолияти билан шуғулланишни бошлаган. Шварценеггер суратга тушган “Конан-варвар” ва “Терминатор” фильмлари унга жаҳон миқёсидаги машҳурликни келтирган.


Тантум Верде спрей – medu.uz – Дорилар ҳақида маълумотлар ўзбек тилида\nHome Йўриқномалар Тантум Верде спрей\nПрепаратнинг савдо номи: Тантум® Верде\nТаъсир этувчи модда (ХПН): бензидамин\nДори шакли: маҳаллий қўллаш учун спрей.\n100 мл маҳаллий қўллаш учун спрей қуйидагиларни сақлайди:\nфаол модда: бензидамин гидрохлориди – 0,15 г (30 мл бир флаконда 0,045 г мувофиқ келади);\nёрдамчи моддалар: этанол 96%, глицерол, метилпарагидроксибензоат, ментол ароматизатори (ширин қўшимча), сахарин, натрий гидрокарбонати, полисорбат 20, тозаланган сув.\nТаърифи: рангсиз, ўзига хос ялпиз ҳидли тиниқ суюқлик.\nФармакотерапевтик гуруҳи: оғиз бўшлиғи касалликларини даволаш учун бошқа препаратлар.\nАТХ коди: А01АD02\nБензидамин ностероид яллиғланишга қарши препарат бўлиб, индазоллар гуруҳига киради. Яллиғланишга қарши ва маҳаллий оғриқни қолдирувчи таъсир кўрсатади, микроорганизмларнинг кенг доирасига қарши антисептик таъсирга эга.\nПрепаратнинг таъсир механизми ҳужайра мембраналарини барқарорлашиши ва простагландинларнинг синтезини ингибиция қилиши билан боғлиқ.\nБензидамин микроорганизмларнинг мембраналари орқали тез кириши, кейинги ҳужайра тузилмаларини шикастланиши, метаболик жараёнларни ва ҳужайра лизисомаларини бузилиши ҳисобига антибактериал ва специфик антимикроб таъсир кўрсатади.\nCandida Albicans га нисбатан замбуруғларга қарши таъсирга эга. Замбуруғларнинг ҳужайра деворини ва мицетларнинг метаболик занжирларининг структур модификациясини чақиради, шундай қилиб уларнинг репродукциясига тўсқинлик қилади, бу бензидаминни инфекцион этиологияли оғиз бўшлиғини яллиғланиш жараёнларида қўллашга асос бўлади.\nМаҳаллий қўлланганида препарат шиллиқ қаватлардан яхши сўрилади ва ўзининг юзаки эпителиал қаватлар орқали ўтиш хусусияти туфайли самарали концентрацияга етиб, яллиғланган тўқималарга киради. Препаратни чиқарилиши асосан буйрак ва ичак орқали метаболитлари ёки конъюгация маҳсулотлари кўринишида юз беради.\nМаҳаллий қўллаш учун дори шакллари тизимли таъсирга эга эмас.\nТаъсирланиш ва яллиғланиш ҳолатлар, жумладан оғиз бўшлиғини оғриқли синдромлари билан бирга ва томоқ (масалан, гингивит, стоматит, фарингит) ни симптоматик даволаш, шунингдек тишларни консерватив даволаш ва суғуришдан кейин қўлланади.\n2-6 пуркашлар кунига 2-6 марта (ҳар бир пуркаш 0,17 мл эритмага эквивалент).\nКатталарга: 4-8 пуркашлар кунига 2-6 марта;\nБолалар (6-12 ёшлиларда): 4 пуркаш кунига 2-6 марта;\nБолалар (6 ёшдан кичик): ҳар 4 кг бола тана вазнига 1 пуркаш, максимал доза – 4 пуркаш кунига 2-6 марта буюрилади.\nБуюрилган дозани оширманг.\nКатталар, кекса ёшдаги беморлар ва 12 ёшдан ошган болаларга томоқни ёки оғиз бўшлиғини чайиш учун 15 мл дан препарат (ўлчов стаканча берилади) кунига 2-3 марта ишлатилади.\nПрепаратни томоқни чайиш қобилиятига эга 12 ёшдан кичик болаларга буюриш мумкин.\n– суйилтирилмаган эритма яллиғланиш жараёнларида чайиш учун ишлатилади;\n– суюлтирилган эритма (15 мл препарат ва 15 мл сув ўлчов стаканчада суюлтирилади) ҳар кунги оғиз ва томоқни гигиеник чайиш учун ишлатилади.\n– оғиз бўшлиғи ва ЛОР-аъзоларининг яллиғланиш касалликлари (турли этиологияли):\n4 кундан 15 кунгача.\n– одонто-стоматологик патологияда: 6 кундан 25 кунгача.\n– оператив аралашувлар ва травмалардан кейин (тонзиллэктомия, жағларни синиши);\n4 кундан 7 кунгача.\nПрепаратни узоқ муддат давомида қўллашда, шифокорнинг маслаҳати керак.\nМаҳаллий реакциялар: оғизни қуриши, оғиз бўшлиғида увишиш, ачишиш ҳисси;\nАллергик реакциялар: тери тошмаси;\nЖуда кам ҳолларда: ларингоспазм;\nТез-тез эмас: ёруғликка сезувчанлик;\nЖуда кам ҳолларда: ангионевротик шиш.\nҚўллаш мумкин бўлмаган ҳолатлар:\nПрепаратни ҳар қандай компонентларидан бирига юқори сезувчанликда қўллаш мумкин эмас.\nТантум® Верде препаратининг бошқа дори воситалари билан клиник аҳамиятга эга ўзаро таъсири аниқланмаган.\nУшбу препаратни қўллаш, айниқса узоқ муддатли даволашда, сезувчанлик реакцияларини чақириши мумкин. Бундай ҳолатларда даволашни тўхтатиш ва мувофиқ даволашни аниқлаш учун шифокорга мурожаат қилиш керак.\nЧекланган сондаги беморларда оғиз-томоқ яра шакли янада жиддий патология белгилари ҳисобланиши мумкин. Агар симптомлар 3 кундан юқори сақланса, пациент аниқ ҳолатга қараб ўз шифокори ёки стоматолог билан маслаҳатлашиши шарт.\nБензидаминни қўллаш салицил кислотага ёки НЯҚП (ностероид яллиғланишга қарши препаратлар) га юқори сезувчанлик ҳолатларида тавсия этилмайди.\nАнамнезида бронхиал астмаси бўлган беморларга препарат эҳтиёткорлик билан буюрилади, чунки ушбу гуруҳ пациентларида бронхоспазм юзага келиши мумкин.\nТантум® Верде препарати аллергик реакцияларни (жумладан секинлашган турини) чақирувчи метилпарагидроксибензоатни сақлайди.\nСпорт билан шуғулланувчи пациентлар учун: этил спирти сақловчи дори препаратларини қўллаш, айрим спорт федерацияларининг ўрнатилган меъёрларига мувофиқ қонда алкоголь сақланиши допинг тестига ижобий натижа бериши мумкин.\nҲар қандай дори воситаларини қабул қилишдан олдин ўз шифокорингиз ёки фармацевт билан маслаҳатлашинг.\nЗарурати бўлганида Тантум® Верде препаратини фақат шифокор кўрсатмаси бўйича хавф ва фойда нисбати мувофиқ равишда индивидуал баҳолангандан сўнг ишлатиш мумкин.\nАвтотранспортни ҳайдаш ва механизмларни бошқариш қобилиятига таъсири Препарат автотранспортни бошқариш қобилиятига ва бошқа юқори диққатни талаб қилувчи фаолият турларига таъсир қилмайди.\nЖуда кам ҳолларда қўзғалувчанлик, конвульсия, кўп терлаш, атаксия, тремер ва қусиш каби, болаларда бензидаминни тавсия этилган дозаларидан тахминан 300 марта оширилган дозаларда перорал қабул қилгандан сўнг дозани ошириб юбориш симптомлари кузатилади.\nЎткир дозани ошириб юбориш ҳолларида фақат симптоматик даволаш ўтказиш мумкин; қусишни чақириш билан меъдани тозалаш ёки меъдани ювиш керак, бунда бемор тутиб турувчи даволаш ва адекват гидратацияни таъминлаш билан шифокор кузатуви остида бўлиши зарур.\n– 30 мл эритма помпа ва йиғилувчи канюлали сиқувчи мослама билан таъминланган оқ рангли полиэтилен флаконда.\n– 1 флакон қўллаш бўйича йўриқномаси билан бирга картон қутига жойланган.\nЁруғликдан ҳимояланган жойда, 25ºС дан юқори бўлмаган ҳароратда.\nТантум Верде таблеткa12.06.2018Кейингиси


UzAirways Урганчдан Истанбулга мунтазам парвозларни қайта тиклайди - 22.06.2021, Sputnik Ўзбекистон\nUzAirways Урганчдан Истанбулга мунтазам парвозларни қайта тиклайди\nАвиақатнов 4 июль кунидан ҳафтада бир марта якшанба кунлари амалга оширилади. 22.06.2021, Sputnik Ўзбекистон\nТОШКЕНТ, 22 июн — Sputnik. “Uzbekistan Airways” АЖ 4 июлдан бошлаб Урганч–Истанбул йўналишидаги мунтазам авиақатновларни тиклайди. Бу ҳақда авиакомпания матбуот хизмати хабар берди.Самолётлар ҳафтада бир марта якшанба кунлари учади.Урганч–Истанбул йўналишида авиачипта 2 935 000 сўмдан, Урганч–Истанбул–Урганч йўналиши бўйича авиачипта нархи 4 282 000 сўмдан бошланади.\nурганч, авиапарвозлар, истанбул\n© Sputnik / Владимир Сергеев / Фотобанкка ўтишСамолет\nАвиақатнов 4 июль кунидан ҳафтада бир марта якшанба кунлари амалга оширилади.\nТОШКЕНТ, 22 июн — Sputnik. “Uzbekistan Airways” АЖ 4 июлдан бошлаб Урганч–Истанбул йўналишидаги мунтазам авиақатновларни тиклайди. Бу ҳақда авиакомпания матбуот хизмати хабар берди.\nСамолётлар ҳафтада бир марта якшанба кунлари учади.\nУрганч–Истанбул йўналишида авиачипта 2 935 000 сўмдан, Урганч–Истанбул–Урганч йўналиши бўйича авиачипта нархи 4 282 000 сўмдан бошланади.\n18:30Ўзбекистон ва Россия Афғонистон йўналишида ҳамкорликни мустаҳкамлашга келишиб олди\n18:13ОТМларга кириш тест синовлари 5 августдан бошланади - тафсилотлар


Ваколатга кирмайдиган иш — Huquq\nHome / / Ваколатга кирмайдиган иш\nВаколатга кирмайдиган иш\n11.07.2019\t, Жараён 240\nМаърифатхон опа (исм-фамилиялар ўзгартирилган) тадбиркорлик фаолиятини йўлга қўйишни ният қилди. Уйига яқин ерда фермер хўжалиги ташкил қилмоқчи бўлиб, Риштон тумани ҳокимлигининг қишлоқ ва сув хўжалиги бўлими ходимларига учради. «Анор етиштирсам, дегандим. Ўғилларим доимий ишли бўлишарди», деди ўзини Икромжон деб таништирган йигитга.\nТуман фермер хўжаликлари бухгалтерия ҳисоби ва ҳисоботини юритиш маркази директори Икромжон келаси куни тушлик пайти қўл остида ишлайдиган Асадбекни Оқтепа қишлоғидаги чойхонага бошлаб борди. Уларни Маърифатхон дугонаси билан қарши олди. Бирга тушлик қилишди. Марказда директор бўлишидан аввал, туман ҳокимлиги ҳузуридаги ер танлаш ва ажратиш масалаларини ҳал қилувчи комиссиянинг котиби бўлиб ишлаган Икромжон Маърифатхон опага туман ҳокимлиги захира ерида анор етиштириш йўналишида ер танлаш ва фаолиятни бошлаш йўл-йўриқларини тушунтирди. «Ерни ажраттириб бераман», деб ишонтирди.\nКеласи куни Асадбекка Т.Аҳмедов номли ММТП ҳудудида жойлашган 6 гектарлик бўш ер майдонини Маърифат опага кўрсатиб келишни тайинлади. Ерни кўриб келганларидан сўнг Икромжон аёлга, «Паспортингиз ва дипломингизнинг нусхаси керак, тўлови бор», деди.\n— Қанча бўлади тўлови? — сўради Маърифат опа.\n— Тўрт минг долларми?\n— Уйдагилар билан маслаҳатлашиб кўрайлик.\nТадбиркорлик фаолиятини ташкил қилиш қонун-қоидаларидан бохабар Маърифат опа ҳуқуқни муҳофаза қилиш органларига мурожаат қилди. Бир неча бор Икромжон билан кўришиб ва телефонда гаплашди. У туман ер ажратиш комиссиясининг ижобий хулосасини ва қарорини чиқартириб беришини айтиб, 4 000 долларни келтириб беришни тайинлади.\nМаърифат опа Икромжоннинг хизмат хонасини очиб, ўтирганлар билан сўрашди. Икромжон хонасидан чиқди. Аёлнинг паспорти нусхасига ўралган пулни олди-ю, ўзининг хонасига эмас, ёнидаги хонага кириб чиқди. Ҳуқуқни муҳофаза қилиш органлари ходимларига «Ҳеч кимдан ҳеч қанақа пул олганим йўқ», дея пулни ўз ихтиёри билан топширишдан бош тортди. У кириб чиққан хонадан ашёвий далил — 4000 АҚШ доллари холислар иштирокида олинди.\nСуд мажлисида ҳам гўё ҳужжатларни расмийлаштириб бериш учун пул сўраганини, паспорт нусхаси орасида қанча пул борлигини билмай олганини айтиб, қилмишидан тонмоқчи бўлди. Инкор этиб бўлмас далиллар, гувоҳ ва холисларнинг кўрсатмалари билан туман фермер хўжаликлари бухгалтерия ҳисоби ва ҳисоботини юритиш марказининг собиқ директори И.Турсуналиевнинг ваколат доирасига кирмайдиган ер майдони ажраттириб беришни ваъда қилиб, алдаб пул олгани тасдиқланди. Ўттиз икки яшар фирибгар қилмишига мувофиқ жазога тортилди.\nДепартаментнинг Учкўприк туман бўлими бошлиғи


Бу ҳақда “Минск-Новости” маълум қилди.\nФильмга Тошкент вилоятининг Хонобод қишлоғида яшаган Зулфия ая Зокирова ва унинг кенжа ўғли Юсуф Холматовнинг тақдири асос қилиб олинган. 5 ўғил ва бир қиз фарзандни бир ўзи вояга етказган бу аёл Иккинчи жаҳон уруши вақтида барча ўғиллари - Исоқжон, Аҳмаджон, Муҳаммаджон, Ваҳобжон ва Юсуфжонни йўқотган. Уларнинг барчасига фронтдан “қора хат” келган. Бундай машъум хатлардан охиргиси Зулфия аяга 1945 йил февралида келган. Она келинлари билан бутун умри давомида фарзандлари хотирасига мотам тутган.\nФильм режиссёри Жаҳонгир Аҳмедовнинг таъкидлашича, дастлаб фильмни фақат Ўзбекистонда суратга олиш режалаштирилган, бироқ кейинроқ сценарий жанг саҳналари билан тўлдирилган ва суратга олиш жамоаси уларни тасвирга олиш учун атайлаб Минскка келган.\nФильм қаҳрамонларидан бири Юсуф Холматов ўз ёрига урушдан албатта қайтишга ваъда беради, бироқ у Ленинград учун кечган жангда 20 ёшида ҳалок бўлади. Ушбу ролни ёш истеъдодли актёр, томошабинларга “Сариқ девни миниб” фильмидаги Ҳошимжон роли билан яхши таниш бўлган Бунёд Раҳматуллаев ижро этган.\n“Мен ўз персонажим ҳақида гапирганимда кўзимга ёш келади, чунки бу жуда оғирдир. Ота-онам уйда мени бу аҳволда кўриб уларнинг кўзига ҳам ёш келди. Бу ҳақиқий урушдир, биз буни кўриб, яшаб ва йўқотиш нималигини англадик”, деб айтган ёш актёр.\n“Бу йигитларнинг барчаси турли жойларда қаҳрамонларча жанг қилиб, ҳалок бўлишган: бири Ленинград остонасида, бошқаси Украинада, учинчиси Беларусда, тўртинчиси Варшава яқинида. Биз барча бу воқеаларни Минскда, Киров номидаги завод ҳудудида бирлаштирдик”, деб айтган фильм саҳналаштирувчи рассоми Наталья Навоенко.\n“Бутун дунё оналари ўхшаш. Украина бўладими, Беларусь ёки Россия бўладими. Бунда миллат умуман аҳамиятга эга эмас. Ҳамма “мама” дейди. Бу фильм нафақат Зулфиянинг, балки барча оналарнинг жасорати ҳақидадир”, деб айтган фильмнинг иккинчи режиссёри Зафар Асқаров. Режиссёрнинг таъкидлашича, Зулфия ая бундай кўргиликдан кейин ўзини йўқотиб қўймаган, ҳеч нарсадан нолимай, ҳаётни давом эттиришга ўзида куч топа олган. Келинларида ҳам шахсий ҳаётларини давом эттириш танлови бўлган бўлса-да, улар ҳалок бўлган эрларига содиқ қолганлар.


Икки ўт орасида. UGF Ўзбекистондаги мажбурий пахта терими тўғрисида доклад тайёрлади — ИА «Фергана» — мобильная версия\nЎзбекистонда пахта терими. Antislavery.org сайти фотоси\nИнсон ҳуқуқлари бўйича Ўзбек-Герман форуми (UGF) Ўзбекистондаги мажбурий меҳнатга доир докладини чоп этди. У, аввало, пахта етиштириш билан боғлиқ ишлар ҳақида бўлиб, келтирилган мисол ва далиллар кўнгилни ранжитади. «Фарғона» ўз мухлисларига мазкур докладни қисқартирган ҳолда тақдим этади.\nҚорақалпоғистоннинг Тўрткўл шаҳри касалхонасида ишлаётган Гулхон Авезова 2017 йил сентябрда Қумқўрғонга пахта теримига боради. Авезова ўз иши ва оиласини ташлаб кетишни хоҳламайди, лекин унинг бошлиғи лўнда қилиб “Сизнинг ўрнингизга кўз тикиб турганлар сони мингта”, деб айтади.\nШундай қилиб, Авезовани мажбуран пахта теримига жўнатишади. Унинг 22 ёшли ўғли Сардорбек Салаев эса бироз пул ишлаб олиш учун кўнгилли равишда пахта теримида қатнашади. Лекин у пахта теримидан бош тортиш тугул, режани бажармаслик учун ҳам жазолашлари мумкинлигини билмайди. Режа эса ҳар куни 80 кг пахта териб беришдан иборат эди. Салаев бу ишни эплолмайди, бош врач жазо ўрнига унга қўшимча ишни юклайди. Кун бўйи эзилиб ишлагандан сўнг, у кечқурун терилган пахтании пахта тозалаш заводига олиб бориб, ҳосилни торттириб топширишга мажбур эди. Бу иш тонггача давом этади. Оқибатда Сардорбек эрталабки соат 4 гача оч-нахор қолади ва шийпонга қайтиб келолмайди. Лекин шийпонда ҳам уни қолган-қутган овқат кутиб турарди. У кунига икки соатгина ухлаб олар, кейин яна оч қорин билан далага чиқиб пахта теришга мажбур бўларди.\nУ оч-нахор ва уйқусиз уч кун 20 соатлаб ишлашди. Ваниҳоят тинкаси қуриб йиқилади. У далада хушсиз йиқилиб ётганида трактор оёғини босиб кетади. Шундай қилиб, 10 кун ичида Салаев 60.000 сўм (7,5 долларга яқин) пул ишлаб топади ва жароҳат олади. У на юра олади, на ишлай олади, доим оғриқдан инқиллайди. (Айтиш керакки, пахта терими мавзумида бундан беш баттар воқеалар ҳам юз бериб туради).\nҚумбосган – Жаҳон банки томонидан ирригация лойиҳалари молиялаштирган туманлардан бири ҳисобланади. Бироқ, молиялаштиришнинг ўз шарти бор: Ўзбекистон ҳукумати мажбурий ва болалар меҳнатидан фойдаланишни тақиқловчи миллий ва халқаро инсон ҳуқуқлари нормасига риоя қилиши шарт. Банк шарт бузилган тақдирда молиялаштиришни тўхтатиши мумкин, лекин бу омил ҳукуматнинг бюджет ташкилотлари ходимларини мажбурий меҳнатга сафарбар қилишига тўсқинлик қилмаган. Буни Гулхон Авезова мисолида кўриш мумкин. Пахта теришдан бош тортган одамларга нисбатан жарима солиш жазоси қўлланилади. Агар план бажарилмаса, Сардорбек Салаевга ўхшаш кўнгиллилар ҳам жазоланииши мумкин.\nТеримчилардан пахтани қабул қилиш. Тимур Карпов олган сурат, «Фарғона»\nМаълумки, пахта теримига биринчи навбатда бюджет ташкилотлари ходимларини жўнатишади. Бу жараёнга давлат тизимида ишлаётган ҳар қандай одам сафарбар қилиниши мумкин. Масалан, бола учун нафақа оладиган ёки қандайдир ижтимоий тўловлар ўтказишга мажбур одам пахта теримига юборилиши мумкин. Агар бирорта одам пахта теримига қаршилик кўрсатса, унга тўлов хизмати кўрсатилмаслиги ёки ишдан бўшатилиши мумкин. Корхоналарга келсак, улар ўз ходимларини пахта теримига юборишга мажбур бўлади, акс ҳолда улар фаолиятига турли хил давлат органлари тўғаноқ бўлиши мумкин. Бу ерда ягона битта йўл - у ҳам бўлса, пул эвазига кимнидир пахта теримига ёллашдир. Лекин ҳамманинг ҳам бунга имконияти бўлавермайди.\n2017 йили Ўзбекистон ҳукумати пахта мавсумида одамларни мажбурий меҳнатга ёллаш ва болалар меҳнатидан фойдаланиш каби муаммоларни тан олди. Бу ҳақда президент Шавкат Мирзиёев БМТ минбаридан гапирди. Шундан сўнг Жаҳон банки президенти Жим Ён Ким Ўзбекистон президентини мажбурий меҳнатдан мутлоқ воз кечишга чақирди. Кейинги кун Ўзбекистонда барча талабалар, айрим маориф, тиббий муассаса ходимлари пахта далаларидан ортга қайтарилди.\nБу қадам қайсидир маънода намойишкорана кўринади. Лекин бундай қадам Ўзбекистон ҳукуматининг оғизда эмас, амалда ҳам ижобий ўзгаришларни амалга оширишга тайёр эканини кўрсатади. Бундан ташқари, ҳукумат пахта терими учун ҳақни оширди, одамларни мажбурий меҳнатга ёллаш ҳолатлари бўйича хабар беришга чорлади.\nЛекин шунга қарамасдан, 2017 йили пахта терими мавсумида одамларни мажбурий меҳнатга мажбур қилиш ҳолатлари такрорланди. Буни бюджет ташкилотлари, маҳалла, турли ташкилот ходимлари билан сўров ишларини олиб борган Ўзбек- Герман форуми аниқлади.\nАниқланишича, мажбурий меҳнатга жалб этиш ҳолатлари мониторинг ўтказилган барча вилоятлар, жумладан, Жаҳон банки лойиҳаси ҳудудига кирган Жанубий Қорақалпоғистонда ҳам кузатилган. Бундан ташқари, UGF пахта терувчилар учун бериладиган пул маблағлари фуқаролардан ундирилгани ҳолатларини хам ҳужжатга киритган. Пул мажбурий меҳнатдан озод қилинган бюджет ташкилотлари ходимларидан ҳам ундирилган.\nҲукумат ва мажбурий меҳнат\nПахта теримида пул ишлаб олиш учун теримга ихтиёрий равишда чиққанларнинг сони талайгина. Бироқ, Ўзбекистонда пахта терими мажбурий меҳнат эвазига бажарилади. Маҳаллий ва ўлка ҳокимлари ҳукуматнинг марказий аппарати томонидан қўйилган режани бажаришга мажбурдирлар. Пахта терими учун оз пул берилади, иш шароити оғир, шунинг учун керакли миқдорда терувчиларни йиғиш мушкул иш. Лекин пахта планини бажариш керак, бунга ҳоким боши билан жавоб беради. Шунинг учун ҳокимлар бюджет ташкилотларидан нима қилиб бўлсаям пахта теришга ишчи кучи топишни талаб қиладилар.\nҲукумат ҳисобот, қўлланма ва стенограммаларидан маълумки, асосий ишчи кучи бюжет ташкилотлари, маориф ва тиббиёт соҳаси ходимларидан ташкил этилади. Лекин уларни ишга сафарбар қилиш осон иш эмас. Бу ерда маҳалла маслаҳатчилари, касаба уюшмалари, солиқ ва ҳуқуқ-тартибот органи ходимлари асосий ролни ўйнайдилар.\nЖаҳон банки кузатувига кўра, мажбурий меҳнатга ёллаш вилоятлар ичида фарқланади. Аҳоли зичлиги кам бўлган ўлкаларда (демак, ихтиёрий теримчилар сони кам бўлади) олдамларни мажбурий меҳнатга мажбур қилиш ҳолатлари кўп учрайди.\n2017 йили давлат амалдорлари, бюджет соҳаси ходимлари, ишбилармон ва маҳаллий фаоллар ўртасидаги айрим учрашувларни хуфёна ёзиб олишга эришилди. Учрашувда амалдор шахсларнинг ҳақорат ва тўқ қилишлари қайд этилган. Айрим учрашув стенограммаси ва аудио, видеоёзувлар нодавлат ташкилотлари материалларида, оммавий ахборот восталарида (жумладан, Ўзбекистонда ҳам) эълон қилинган.\nМажбурий меҳнат ҳолатларида асосий рол ўйнайдиган айрим раҳбарларнинг хатти- ҳаракати жамоатчилик диққат марказида бўлди. Ёзувлар ўлка ва маҳаллий амалдорларининг одамларни пахта теримига мажбур қилаётганидан дарак беради. Ташкилот раҳбарлари ўз навбатида ходимларини теримга мажбур қилади ёки ўрнига одам топишига, бўлмаганда теримчи ҳақини беришга мажбур қилади.\nПахта теримидаги мактаб боласи. Сид Янишев фотоси, «Фарғона»\nПахта учун пул ундириш\nЎзбек-Герман форуми сўровларига кўра, бюджет ташкилоти ходимлари, талаба ва тадбиркорларнинг аксарияти пахтага чиқмасдан ўз ўринларида қолишни истайдилар. Пахта теримига чиқишни хоҳламаган инсон учун битта йўл бор – у ўз ўрнига бошқа теримчини ёллаши мумкин. Лекин унга ўз ёнидан пул тўлаши керак. Шундай қилиб, «ўрин ўзгаргани билан моҳият ўзгармайди»: ишлашни хоҳламасанг, ўрнингга ишлайдиганга пул тўла!\nБир коллеж ўқитувчиси маъмурият ўзи ўрнига бошқа одамни пахта теримига ёллашга мажбур қилганини айтади. Шу билан бирга, унинг ўғли борадиган болалар боғчаси директори уни пахтага чиқиши ёки ёлланган одам учун пул тўлаши кераклигини тушунтиради. Иккита ишни бирданига амалга оширолмаган ўқитувчи қарз олишга, шу йўл билан барча чиқимларни қоплашга мажбур бўлади.\nБошқа бир мисол – кўнгилли равишда пахта теримига чиққан ишсиз аёл ҳам бу ҳолатдан қочиб қутулолмайди. Бюджет ташкилотида ишлаётган эрини пахтага жўнатишади. Эрини пахта теримидан олиб қолиш ва унинг ўрнига бошқасини ёллаш учун аёл пахта териб топган пулини беради.\nМаълумки, Ўзбекистон ҳукумати пахта далаларидан маориф ва тиббиёт соҳаси ходимларини қайтаришни талаб қилади. Лекин мазкур ташкилотлар раҳбарлари ходимларини пахта теришга ёки ўзлари ўрнига чиқадиган бошқа одамлар учун пул тўлашга мажбур қиладилар. Буйруқлар туман ҳокими, ҳаттоки вилоят ҳокими томонидан берилгани аниқланган. Одамлар буйруқни бажармасалар, уларнинг раҳбарлар томонидан жазоланиши айтилган. Бу борада бир ўқитувчи шундай дейди: «Мажбур қилишмаганида мен далага чиқмасдим. Айтишларича, биз пахта теришга энди мажбурмас эканмиз. Улар ҳатто мажбурий меҳнатга қарши ёзувлари бор плакатни ҳам илишиб қўйишган. Пахта терими ихтиёрий ҳисобланмайди. Агар шундай бўлганида эди, бирорта ўқитувчи пахта теримига чиқмаган бўларди». Касалхонадаги бир шифокор шундай дейди: ҳеч замонда «ақли бор одам» кўнгилли равишда пахта термайди. «Одамлар қўрққанидан, чорасизликдан пахта теради», – дейди у.\nБироқ, нафақат давлат ташкилотлари ходимлари, балки ҳусусий бизнес, якка тадбиркорлар ҳам пахта терими қурбонига айланади. Йирик давлат ва қўшма корхоналар вакиллари UGFга солиқ хизмати ходимлари уларни пахта теришга мажбур қилаётганидан арз қилганлар. Уларнинг ўзлари ўрнига ёлланадиган одамлар учун пул тўлаш миқдори бизнес салоҳияти ва ходимлар сонига боғлиқ бўлган.\nПахта теришдан бош тортган одамлар турли йўсиндаги жазоларга дуч келганлар. Уларга нисбатан тартиб (дициплинар), ойликда ушлаб қолиш, бола учун ёрдам пули тўламаслик чоралари қўлланилган. Айрим ҳолларда ходимлар ишдан ҳам бўшатилган. Албатта, оғир оқибатлардан чўчиган одамлар пахта теримида иштирок этишга мажбур бўлганлар.\nТурган гап, мамлакатда ишсизлик, оғир ижтимоий вазиятда одамлар иш ўринларидан ажралиб қолишни истамайдилар. Амалдорлар жамиятда қўрқув ҳолатини юзага келтиролганлар, шунинг учун ташкилот ходимлари пули тўланмас «жамоат ишлари»: кўча тозалаш, деворларни оқлаш, пахта яганаси, терими, пилла терими каби қишлоқ хўжалик ишларини бажаришга мажбур бўладилар.\nЖамоат ишлари номигагина ихтиёрий ҳисобланган. Лекин у ишга жойлашиш учун қонунда кўрсатилмаган мажбурий шарт ҳисобланади. «Бўйин товламайдиганлар» га таъсир қиладиган бошқа йўллар ҳам ўйлаб топилган. «Гапга кирмас» ўқитувчилар учун уларнинг ўқув соатларини қисқартириш шулар жумласига киради. Тиббиёт муассасаларида ҳам аҳвол кўнгилдагидек эмас. Сўров қилинган ҳамширалардан бири шундай деган: «Пахта теримидан қутулишнинг ягона йўли – бу ишдан кетишдир. Агар бўйин товламасангиз, улар сизга ҳайфсанд бериши, ҳаттоки ишдан бўшатишлари мумкин».Агар одамлар бюджет ташкилотига боғлиқ бўлмасалар, уларга ҳам болалар орқали таъсир қилиш йўли топилган. Пахта теришдан бош тортган ота-онанинг боласи болалар боғчасига олинмаслиги мумкин.\nПахта теримидаги қизалоқ. Hrw.org сайти фотоси\nОдамларни меҳнатга мажбур қилишда маҳалла қўмиталари ҳам ўз ҳиссаларини қўшадилар. Улар одамларни йиғиб, пахтага юборадилар. Бош тортган одамларга фарзанд учун тўланадиган ёрдам пули берилмаслигини рўкач қиладилар. Пахта теримидан бош тортган тадбиркорларга ҳам осон бўлмайди: улар сохта текширув, жарималар исканжасида қолиб кетадилар. Намангандаги дўконлардан бирида шундай эълон ёпиштирилган: «Магазин пахта теримига ўз ходимини юбормаганлиги учун ёпиб қўйилган. Бозор раиси рухсатисиз у ўз ишини давом эттиролмайди».\nБу одамларга нисбатан қўлланилаётган «замонавий усуллар»дан биридир. Баъзида одамлар бундан ҳам ёмон тўсиқларга учрайдилар. Энг кенг тарқалган усуллардан бири - бу пахта теримида яхши иштирок этмагани учун одамларни ҳақорат қилиш, ҳаттоки уларни дўппослаш усулидир.\nОрган ходимлари мажбур қилади\nОдамларни мажбурий меҳнатга мажбур қилиш, болалар меҳнатидан фойдаланиш ҳолатлари бўйича Жанубий Қорақалпоғистоннинг Тўрткўл, Беруний ва Элликқалъа туманларидан муҳим маълумотлар йиғилган. Бу ҳудудларда Жаҳон банкининг сув ресурсларини бошқариш бўйича лойиҳалари амалга оширилади ва бу ерда одамлар ҳуқуқларининг поймол бўлиши ҳолатларини қайд қилиш имконияти бор.\nАниқланишича, бу ҳудудларда ҳам одамларни пахта теримига мажбур қилиш ёки улардан теримчи учун пул ундириш ҳолатлари тез-тез учраган.\nТўғри, 22 сентябрдаги Бош вазир мурожаатидан кейин айрим маориф ва тиббиёт муассасалари ходимлари пахта теримидан озод этилган. Бироқ, бироз вақтдан сўнг улар яна пахта далаларига қайтарилган. Нукус Давлат университети талабалари ҳам пахта теримига қайтарилган. Улардан бири Қумқўрғондаги пахта терими яна бошлангани, овқат ва ётоқ учун талабаларнинг ўзлари пул тўлаганини айтади. Биринчи курс талабаси қурсдошлари Қараузёққа тунги сменага юборилганини маълум қилади.\n2017 йили Қорақалпоғистонда пахта ҳосили яхши бўлмаган. Пахта ҳосили кам етилгани билан бошлиқлар одамларни пахта теримига сафарбар қилаберганлар. 15 октябрдан 15 ноябргача бўлган муддат ҳаттоки "фаол меҳнат ойлиги» деб эълон қилинган. Кейин «фаол меҳнат ойлиги» 20 ноябргача узайтирилган ва бу ҳақдаги хабарлар радиодан берилган. Республика Аёллар қўмитаси, “Нуроний”, “Маҳалла ” жамғармалари ва Касаба уюшмалари кенгаши номидан одамлар ватан олдидаги бурчни бажаришга, пахтанинг “бир грамм мисқоли”гача териб олишга сафарбар қилинган.\nМантиқан йўқ пахтани қанча кўп терма, у ҳеч қачон қўпаймаслигини тушуниш тўғри бўларди. Лекин амалдорларнинг мантиғи бошқача бўлади. Шунинг учун давлат ташкилотлари ходимлари қўп-қуруқ далаларда қолаверганлар, йўқ пахтани терувчи одамлар учун пул тўлайверганлар.\nБир неча одам маҳалла қўмитаси ходимларининг ноқонуний ҳаракатларини гапириб берганлар. Улар милиция ходимлари ҳамроҳлигида уйма-уй юриб, одамларни пахтага ҳайдаганлар. Буйруққа бўйсунмаган одамларга электрни узиб қўйиш, нафақа пулларини бермаслик чоралари билан чўчитганлар. Айтишларича, сентябрь бошида маҳалла ходимлари, милиция нозирлари ва масжид имоми маҳалладаги 200 та хонадонда бўлиб, одамларни пахта теримига жалб этганлар. Имом кимда-ким пахта теришдан бўйин товласа, у тўй ва аъзаларга қўйилмаслигини айтган. Маҳаллий электрчи хонадонга уланган ток симини узиб ташлаган ҳолат ҳам бўлган. У одамларга бу ҳаракатини “пахта теримида маҳаллага ёрдам бермагани” учун бу хонадон электр тармоғидан узилганини айтган.\nЎзбек-Герман форуми кузатувчиси вазиятга ойдинлик киритиш учун маҳалла қўмитаси раиси билан боғланади. Раис кузатувчини «давлат сиёсатига қарши бораётганлик»да айблаб, ундан ким «чақимчилик» қилаганини сўрайди ва кузатувчи фаолиятини текшириш учун милиция ходимини чақиради.\nСолиқ инспекцияси ва орган ходимларининг ишлари алоҳида эътиборга молик.\nЎзбек-Герман форуми вакиллари солиқ инспекторларининг ҳар бир магазинга кириб, сотувчидан теримчи учун 15000 сўм ($1,9 га яқин) бериши, акс ҳолда «автобусга ўтириб» пахта даласига бориши кераклигини талаб қилганига гувоҳ бўлганлар. Бир дорихона эгаси раҳбарлар ундан бир ҳафта пахта терими учун 100 минг сўм (таҳминан $12,5) талаб қилганини айтиб берган. «Улар шундай сўрашадики, бош тортишнинг иложи йўқ. Бўйин товлаш, сизнинг ҳукуматга қарши эканингизни англатади».\nБолалар – чўт эмас\nПахта теримида болалар меҳнатидан фойдаланиш ҳоллари ҳам юз берган. Қумқурғонда бир аёл ўзининг 12 яшар қизалоғи билан пахта терган. Аниқланишича, маҳалла ыщмитаси ходими аёлнинг пахтага чиқмаган маҳали ижтимоий кўмак пулидан маҳрум қилишини айтиб чўчитади. Маҳалла қўмитаси ҳар бир хонадондан пахта теримига биттадан одам юборишни талаб қилган. Оқибатда айрим мактаб ўқувчилари дарсдан кейин маҳалла учун пахта теришга мажбур бўлишган.\nБир ҳамшира аёл пахта теримида қатнашолмаслиги сабаб, теримчига ўн кун учун 100000 сўм (таҳминан - $12,5) беришга мажбур бўлганини айтади. Бўлим бошлиғи агар у бу ишни қилмаса ишдан бўшатишини айтиб қўрқитган.\nБироқ, теримчи беш кундан кейин қайтиб келиб, олинган пулнинг ярмини пахта йўқлиги сабаб қайтариб беради. Оқибатда ҳамшира аёлнинг 17 ёшли ўғли Пахтаободда 20 кун пахта теради.\nAntislavery.org сайти фотоси\nЮқорида айтилганидек, кўпчилик пул ишлаш мақсадида пахта теради. Лекин пахта мавсуми охирига келиб, теримчилар сони камаяди. Чунки бу пайтга келиб пахта миқдори камайиб, меҳнат шароити ёмонлашади.\n2017 йили ҳукумат пахта теримчилари ойлигини оширади. 2016 йили терилган ҳар килограмм пахта учун 280 сўмдан тўланган (ҳозирги курс бўйича тахминан $0,035). Теримчилар ойилиги терим мавсумида тобора ортиб борган. Дастлаб бир килограмм терилган пахта учун 450 сўм, 1 октябрдан 500 сўмдан ҳақ тўланган. Мавсум сўнггига келиб айрим жойларда 800 сўмдан пул тўланган.\nАлбатта, ойликнинг ошиши ўзбек ишчиларига фойда келтиради, лекин унинг барча теримчиларга таъсири ноаниқлигича қолган. Октябрь ойи ўрталарига келиб пахта майдонларида пахта оз қолган. Керакли миқдорни туриш мушкуллашган. Лекин амалдорлар одамларни пахта теримига сафарбар қилишни давом эттираверган. Айрим ходимлар овқат, транспорт ҳаражати, ётоқ ва шахсий гигиена учун ўзлари чўнтагидан пул тўлашга мажбур бўлганлар.\nАйрим теримчиларнинг кимлардандир қимматга терилган пахтани сотиб олиш эвазига жаримадан қочиш учун режани бажарганлиги ҳоллари ҳам учраган. Мавсум охирига келиб «эгар отдан қимматга тушган» ҳолатлар ҳам бўлган. Масалан, қўқонлик коллеж ўқувчиси директор Боғдод туманида 3 ноябрдан бошлаб пахта теришга буйруқ беради. Кунига 3 5 килограмм пахта терган талаба қиз кунлик 2700-3700 сўм фойдасини (тахминан 0,33 – 0,46 АҚШ доллари) олмайди. Ҳар куни пахта даласига бориш қиз учун 12 минг сўмга (тахминан 1,5 АҚШ доллари) тушади, шунингдек, у ўзи билан овқатини олиб келишга мажбур бўлади. Талаба қиз пахтани мажбурий терганини айтади. Агар терим пули кўп бўлганида, у ихтиёрий равишда пахта теримига қатнашишга тайёр эканини айтиб ўтган.\nТеримчилар сонини ким ҳисоблайди?\nКўнгилли теримчилар – мажбурий пахта теримига чиқишга йўналтирилган одамларни ўрнини босувчи теримчилардир. Уларни асосан ўзи хоҳламаган ёки ишлолмаган одамлар ёллайдилар. 2017 йили кўнгилли теримчиларнинг кунлик даромади 10 мингдан 30 минг сўмгача (тахминан $1,25-3,75) пулни ташкил этган. Кўпчилик бундай теримчилар учун овқат ва транспорт ҳаражатлари тўланади.\nИхтиёрий равишда пахта теримига чиққан одамлар бу ишни кимларнингдир ўрнига қилишни афзал кўради. Бироқ, на Жаҳон меҳнат ташкилоти (ЖМТ), на миллий дастурларда одамлар ўрнига пахта теримига чиққан кўнгиллилар сони ҳисобланган. Шундай қилиб, мажбурий меҳнат кўлами нақадар кенг ёйилганини ўрганиб чиқиш мушкул масала ҳисобланади.\nАрз қилиш қўрқинчли\nЎзбек ҳукумати ва Жаҳон банки ўртасида имзоланган Битимга кўра, маълум иккитомонлама алоқа механизмлари яратилган. 2017 йили ўзбек амалдорлари мажбурий меҳнатга жалб қилиш ёки пул ундириш ҳолатларида одамларнинг ўша механизмдан фойдаланиб келтирилган зарарни қопланишига уриниши сўралган.\nБош вазир ўринбосари Танзила Норбоева соғликни сақлаш ва маориф тизими ходимларидан пахта теримига қарши туриш ва бундай ҳолатлар юзасидан хабар беришларини сўраган. ЖМТ ва Жаҳон банки вакиллари икки томонлама алоқаларнинг ўрнатилиши инсонларнинг эркин меҳнат қилиш ҳуқуқини ҳимоя қилишига имкон яратади, деб ҳисоблайдилар. 2016 йили президент Мирзиёев виртуал қабулхонани очди ва энди одамлар давлат органлари ҳаракати юзасидан шикоят қилиш имконига эга бўлдилар. “Халқ қабулхоналари” ҳам одамларни мажбурий меҳнатдан асрайдиган механизмнинг бир қисмига айланди.\nШунга қарамасдан кўпчилик бу механизмга ишонмайди ва мавжуд вазиятга қарши чиқишдан қўрқадилар. Одамлар ижтимоий тармоқларда Норбоева таклифи устидан кулиб, ишонқирамай қабул қилишди.\n«Кулишингни ҳам, йиғлашингни ҳам билмайсан. Нималар деяяпсиз? Бугун ишга борсам «Ё пахтага борасан ёки пулни чўзасан» дейишди. Агар бўйин товласам, мени ишдан бўшатишади! Ҳозир пахта мавсуми – шаҳар, туманларга бориб ўқитувчи, врачлар қаерда эканлигини ўрганинг! Сизнинг мурожаат қилишингиз шартмас, шунчаки бошингизни кўтариб, атрофга боқинг. Кейин шахсан ҳоким ва директорларга одамлардан пул ундирмаслик тўғрисида буйруқ беринг».\n«Наҳотки улар ҳеч нарсани эшитмай, кўришмаса, бизларни аҳмоқ деб ўйлашади, шекилли? Яхшиси улар тинчгина ўтиргани ва ҳеч нарса демагани маъқул. Улар ўзларини-ўзлари алдаяптилар».\n«Жин урсин, бу нима янгилик? Вилоят ҳокимларига «директорларга одамларни пахтага олиб чиқмайсан» деб буйруқ беришини айтинг. Вассалом. Қолгани «аравани қуруқ олиб қочиш»дан бошқа нарса эмас!»\n«Вазирлар Маҳкамаси ва бу депутат Ўзбекистонда яшамаса керак? Улар қачон уйғонишади?»\n«Мен болалар боғчасида ишлайман ва улар (раҳбарлар) бизлардан теримчилар учун пулларни ундириб бўлишди. Бу ҳам етмаганидек, кундузги сменада пахта теришга мажбур қилишяпти».\nШундай қилиб, пахта терими борасида иккитомонлама алоқа кам ишлаяпти. 2017 йили ушбу механизмга мурожаат қилганлар аввалги йилларга қараганда озгина кўпайган.\n2017 йили Ўзбекистон Касаба уюшмалари федерацияси кенгаши пахта терими пайтида меҳнат ҳуқуқлари бузилгани ҳақида аризаларни қайд қилган. Улардан 36 таси мажбурий меҳнат билан боғлиқ бўлган. 2016 йили бундай аризалар сони 85 та, 2015 йили 68 та бўлган. Меҳнат вазирлиги иккитомонлама алоқа механизми бўйича 152 та аризани қайддан ўтказган, улардан фақат биттасигина мажбурий меҳнат билан боғлиқ бўлган.\nЖаҳон меҳнат ташкилоти ҳисоб-китобларига кўра, 336 минг одам пахта теримида қатнашига мажбур бўлган, иккитомонлама алоқалар орқали уларнинг бир фоизига арз қилишган. Шундай қилиб, бу механизм жуда паст кўрсатгичга эга. Бу, аввало, гарчи бу соҳага кўп маблағ сарфланса-да, одамларнинг бундай механизм борлигидан бехабар эканини (аҳолининг фақат 25 фоизи бундай механизмлар борлигини билади) кўрсатади.\nБундан ташқари, бундай механизм фойдали эканига одамларнинг ишончлизлиги, репрессия бўлишдан кўрқиши тўсиқ бўлади. Маҳаллий раҳбарларнинг одамларни тўғрисўзлиги устидан тахқирлаши давом этмоқда. Ҳанузгача кўпчилик бюджет ташкилоти ишчилари «пули тўланмас» жамоат ишлари билан банд бўладилар. Бу ҳолат ҳукумат пахта терими кўнгилли бўлиши, одамлар ҳеч қандай асоратсиз ундан воз кечишга ҳақли экани тўғрисида баёнот берган даврда ҳам юз бермоқда. Ўзбекистон касаба уюшмалари одамларни эксплуатация қилинишдан ҳимоя қилиш ўрнига, уларни «ура-ура» шиорлар остида пахта теримига сафарбар қилиш билан банд.\n«Озодлик» радиоси «Пахтаграмма» рукни билан доимо пахта терими билан боғлиқ қоидабузарликларни ёритиб боради. «Озодлик» Telegram орқали маҳаллий раҳбарлар одамларни пахта теришга мажбур қилаётгани, улардан пул ундираётгани, ишлаш шароити оғир экани тўғрисида юзлаб хабарларни олган. Гарчи бу арзларнинг эълон қилиниши фуқаролар ҳуқуқини тикламасада, бу борадаги вазиятни кенг оммага маълум бўлишига ёрдам беради. Ҳаттоки, тошкентлик милиция ходими милицонерлар ҳам пахта теришга мажбурланаётгани устидан шикоят қилган.\nАмалдорлар ҳуқуқ ҳимоячиларига қарши курашадилар\nХулоса ўрнида шуни айтиш мумкинки, 2017 йили ҳам мажбурий меҳнатга қарши назорат чоралари бармоқ билан санарли бўлган. Ҳукумат пахта терими билан боғлиқ 14 та қоидабузарликни аниқлаган, улардан бештаси болалар меҳнатидан фойдаланиш ва тўққистаси мажбурий меҳнат билан боғлиқ бўлган. Учта мактаб директори, иккита коллеж директори, иккита фермер ва битта тиббиёт клиникаси директори одамларни пахта теримига мажбурлагани туфайли жаримага тортилган. Лекин бу борада ҳақиқий тергов ишлари олиб борилмаган. Жумладан, кимнинг буйруғига асосан одамлар пахта теримига мажбур бўлгани, нима учун раҳбарлар ходим ва ўқувчиларни пахта далаларига ҳайдагани аниқланмаган.\nИжобий якун сифатида пахта терими бўйича мажлисда Андижон ҳокими ҳақорат сўзларни қўллагани устидан суд унга жарима солганини мисол қилиб келтириш мумкин. Лекин суд ҳокимнинг қўрқитиш ва тайзиқ билан бюджет ташкилоти ходимларини пахта теришга мажбур қилгани борасида бирор чора қўрмаган.\n2017 йили фаоллар, кузатувчилар ва журналистлар Ўзбекистонда ҳануз одамлар мажбурий меҳнатга тақалаётгани ҳақида хабарлар берган. Гарчи уларнинг ишларига ҳуқуқ-тартибот органлари аралашган бўлса-да, 2017 йил бу ҳолатлар аввалги йилларга нисбатан анча камайган.\nАйнан орган ходимлари туфайли Ўзбек-Герман форуми кузатувчилари ўз фаолиятини ошкор қилмасликка мажбур бўлганлар. Шундай қилиб, айрим вилоятларда очиқчасига мониторинг ишларини олиб борган Ҳуқуқ ҳимоячилари альянси раҳбари Елена Урлаева ва ҳуқуқ ҳимоячиси Малоҳат Эшонқулова ўз фаолияти давомида орган ва ҳукумат ходимларининг ноқонуний аралашувига дуч келганлар. Масалан, Андижон вилоятида милиция ходимлари Урлаева ва немис фотографини пахта майдонига кирмоқчи бўлганларида йўлини тўсганлар. Фаолларни таъқиб қилинишининг давом этиши пахта етиштириш даврида барча босқичдаги раҳбар шахсларнинг ҳисобот бериши ва унинг шаффофлигини таъминлаш заруратини келтириб чиқаради.\nХалқаро меҳнат ташкилоти вакиллари Тошкентда пахта терими мавсумида ҳуқуқ ҳимоячилари билан доимо учрашиб турдилар. Шунингдек, улар фаоллар иштирокида икки марта Меҳнат вазири ўринбосари билан учрашув ташкил қилдилар. Учрашув иштирокчиларининг сўзларига кўра, учрашувлар очиқ, конструктив вазиятда ўтган, фаоллар томонидан аниқланган қонунбузапрлик ҳолатлари муҳокама қилинган. Шуни таъкидлаш жоизки, бу учрашувлар авваллари фаолларга ёвқараш қилган ҳукумат томонидан қўйилган ижобий қадамдир.\nБироқ, Халқаро меҳнат ташкилоти ўз ҳисоботида фаоллар томонидан йиғилган маълумотларни акс эттирмаган, фақат ХМТ ва мустақил фуқаро фаоллари якунларида фарқ йўқ эканига ишора қилган. ХМТ Ўзбекистон ҳукуматига берган тавсиясида, шунингдек, кузатувчилар таъқиб остига олингани ҳолатларини ҳам кўрсатмаган.\nБундан ташқари, ҳукумат ҳанузгача фуқаролар жамиятидаги ижтимоий иқлимни яхшилаш учун бирорта жиддий қадам ташламаган. Ҳуқуқий чекланиш ва доимий таъқиблар ҳукумат ва фуқаро фаоллари ўртасида бошланган ҳамкорликка тўсиқ бўлиши мумкин. Айрим фаоллар ҳанузгача ҳуқуқий таъқибларга дуч келмоқдалар. Айрим ҳолларда бу вазият уларнинг фаолият юритишига тўсқинлик қилиши, бу соҳада ҳукумат нуфузига путур етказиши мумкин.


Тестдан воз кечиш сари яна бир қадам! - Уч илдиз\nby Тўлқин Эшбек · 03.02.2020\nОлий таълим муассасасига ўқишга киришда ҳозир амалдаги тест усули\nўзини оқламаётгани, ёшларни билим олишдан чалғитаётгани, китоб ўқишдан узоқлатираётгани етмагандек коррупцияга кенг йўл очгани ҳақида «Муносабат» ва бошқа кўрсатувларда, радиоэшиттиришларда жуда кўп танқидий фикрлар билдирилди. Муҳтарам Юртбошимиз Шавкат Мирзиёевнинг бир анжуманда «Тест балосидан воз кечамиз!» деган дадил фикрлари ва бу йўлда ташланаётган қадамларни зиёлилар мамнунлик, хушнудлик билан кутиб олмоқдалар. ЎзАда ёритилган қуйидаги хушхабарда ҳам тестнинг ўзини оқламаган усулига барҳам бериш йўлидаги муҳим қадамлар ҳақида сўз боради. Мақолани теран нигоҳ ила ўқишни тавсия этамиз.\nАбитуриентлар учун янгилик: тест синовини топширмасдан ўқишга кириш мумкин\n2020 йилдан бошлаб босқичма-босқич йўлга қўйиладиган яна бир ўзгариш – чет (инглиз, немис, француз ва шарқ) тилларидан ташқари, масалан, ўзбек тили, рус тили, математика ва бошқа умумтаълим фанларидан ҳам сертификат берилиши жорий этилади.\nҲозирда ушбу тартиб юзасидан тегишли таклифлар берилган. Келажакка назар ташласангиз, тест синовларини соддалаштириш, абитуриентларга қулайлик ва имкониятлар яратиш мақсадида барча умумтаълим фанларидан худди шундай сертификат берилиши босқичма-босқич амалга оширилади.\nАбитуриент умумий ёки ўрта-махсус таълим муассасасини тугатмай туриб ҳам бундай имкониятдан фойдаланиши мумкин.\nДавлатимиз раҳбари таъкидлаганидек, ёшлар исталган вақтда имтиҳон топшириб, тегишли гувоҳнома олса, олий ўқув юртига ўқишга кираётган пайтда шу фан бўйича қайта синовдан ўтишга ҳеч қандай эҳтиёж қолмайди.\nДемак, абитурент олий таълим муассасаларининг бакалавриат таълим йўналишларига қабул тест синовларига қадар керакли умумтаълим фанларидан сертификат олиши ва тест синовида иштирок этмай, тўғридан-тўғри танловда қатнашиш имкониятига эга бўлади.\nАйни пайтда манфаатдор вазирлик ва идоралар билан ушбу тартибни амалга ошириш механизмлари ишлаб чиқилмоқда.\nPrevious story Сингапур: учинчи дунёдан биринчи дунёга


Баъзи одамлардан яхшироқ: Самарқандда ит янги туғилган чақалоқнинг ҳаётини сақлаб қолди\n06:51 28 Феврал 2020\n© AFP 2018 / Douglas Mango\n09:55 10.02.2020 (Янгиланган 10:04 10.02.2020) Ҳавола олиш\nСамарқандда тўрт оёқли қаҳрамон янги туғилган чақароқнинг ҳаётини қутқариб қолди ва одамларни ҳайратга солди.\nТОШКЕНТ, 10 фев — Sputnik. Самарқандда ит кимсасиз дарахтзорга ташлаб кетилган чақалоқнинг ҳаётини қутқариб қолди. Ушбу ҳақида “Замон” телеканали хабар қилди.\n“Самарқандда кучук чақалоқнинг ҳаёнини сақлаб қолди. Ит янги туғилган ва ташлаб кетилган чақалоқни топиб уни ўз эгаси ёнига олиб келди. Унинг ҳаракатлари барчани ҳайратда қолдирди”, - дейилган хабарда.\nМаълум бўлишича, 21 ёшли қиз бола янги туғилган чақалоқни кимсасиз дарахтзорга ташлаб кетади. Чақалоқни ит топиб олиб уни ўз эгасига олиб бориб беради.\nСамарқанд вилояти ҳокимлиги ёппасига заҳарлаб ўлдирилган итлар юзасидан баёнот берди\nУндан сўнг эса ,чақалоқ зудлик билан тез ёрдам шифокорларига топширилган. Айни дамда у шифокорлар назорати остида. Болакай вазни 3,1 кг, ҳозир ўрта оғир аҳволда, дейилган хабарда.\nУшбу воқеа барчани ҳайратга қолдирди. Ит инсоннинг дўсти дейишади. Бўлиб ўтган воқеа бунга яққол мисол бўлиши мумкин. Ит бир инсон ҳаётини сақлаб қолди.\nАфсуски кундалик ҳаётда баъзан айрим кишиларнинг итларга шафқатсиз муносабатда бўлишини кўришимиз мумкин. Айнан Самарқандда ўтган йил қаровсиз итларни махсус жойларда сақлаш ўрнида, уларни бирваракайига ўлдириб юбориш ҳолатлари кузатилган эди.


ЎзА - Қонунчилик палатасининг навбатдаги мажлиси бўлиб ўтди\n15.08.2017 19:17 Чоп этиш версияси\nЎзбекистон Республикаси Олий Мажлиси Қонунчилик палатасининг 2017 йил 14-15 август кунлари бўлиб ўтган навбатдаги мажлисида депутатлар 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини рўёбга чиқариш доирасида ишлаб чиқилган қатор қонун лойиҳаларини кўриб чиқдилар.\nМажлис давомида депутатлар бугунги кунда фуқароларнинг сиёсий фаоллиги ошаётганлигини, бу уларнинг маҳаллий вакиллик органлари фаолиятига қизиқиши ортиб бораётганида намоён бўлаётганлигини алоҳида таъкидладилар. Қонун ҳужжатларига мувофиқ Қонунчилик палатаси фаолиятининг асосий принципларидан бири жамоатчилик фикрини ҳисобга олишдан иборатдир, бунга эса сайловчилар, умуман, аҳоли билан доимий ўзаро алоқаларни ўрнатиш ва сақлаб туриш йўли билан эришилади.\nБу борада янги, янада самаралироқ механизмлар жорий этилмоқда. Чунончи, илгариги мажлис якунларига кўра энг долзарб қонун лойиҳаларини муҳокама қилиш учун парламент қуйи палатасининг расмий веб-сайтига жойлаштирилди. Натижада қатор таклифлар ва тавсиялар келиб тушди, улар парламент қуйи палатасининг муҳокамасида бўлган қонун лойиҳаларини маромига етказишда ҳисобга олинди.\nДепутатлар ўз ишларини «Ўзбекистон Республикаси Президенти ҳузуридаги Тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакил тўғрисида»ги қонун лойиҳасини моддама-модда муҳокама қилишдан бошладилар. Иккинчи ўқишга тайёрлаш доирасида мазкур қонуннинг жамоатчилик муҳокамаси жараёнида тадбиркорлар, экспертлар ва мутахассислардан, фуқаролик жамияти институтларининг вакиллари ва оддий кишилардан умуман 1385 та фикр, таклиф ва тавсиялар келиб тушди. Барча таклифлар Демократик институтлар, нодавлат ташкилотлар ва фуқароларнинг ўзини ўзи бошқариш органлари қўмитаси ҳузурида фаолият кўрсатувчи эксперт комиссиясида, шунингдек, Қонунчилик палатасининг бўлиб ўтган мажлисида батафсил муҳокама этилди. Таъкидлаб ўтилганидек, ушбу қонун лойиҳасининг асосий мақсади тадбиркорлик субъектларининг ҳуқуқлари ва қонуний манфаатлари ҳимоя қилиниши кафолатларини кучайтиришдан, улар фаолиятига давлат органлари ва бошқа ташкилотларнинг асоссиз аралашувининг олдини олишдан, бизнес-омбудсман фаолиятининг ҳуқуқий механизмларини белгилашдан иборатдир.\nШундан сўнг депутатлар «Болаларни уларнинг соғлиғига зарар етказувчи ахборотдан ҳимоя қилиш тўғрисида»ги қонун лойиҳасини ҳам моддама-модда муҳокама қилдилар. Ахборот ва коммуникация технологиялари масалалари қўмитасининг аъзоси Р.Кушербаев қонун лойиҳасини маромига етказиш жараёнида депутатлар келиб тушган кўплаб амалий хусусиятга эга бўлган таклифларни таҳлил қилганликларини таъкидлади. Чунончи, фуқаро Г.Бобоқулова томонидан билдирилган болаларни уларнинг соғлиғига зарар етказувчи ахборотдан ҳимоя қилишни амалга оширувчи органлар ва муассасалар тизимига соғлиқни сақлаш муассасаларини ҳам киритишга тааллуқли таклиф инобатга олинди. Депутатларнинг таъкидлашича, қонун лойиҳаси ривожланган демократик мамлакатлар тажрибасини ҳамда ақлий заифлиги ёки қарамлик ҳолатида бўлганлиги муносабати билан алоҳида парваришга муҳтож болаларнинг ахлоқи ва фаровонлигини ҳимоя қилиш, ўсиб келаётган авлодни зарарли ахборотдан ҳимоялаш соҳасидаги халқаро шартномаларни (ҳуқуқларни) инобатга олган ҳолда ишлаб чиқилгандир. Европа Иттифоқи мамлакатлари, чунончи, Германия, Италия, Франция, Буюк Британия, Литванинг, шунингдек, АҚШ, Япония ва бошқа давлатларнинг шу соҳадаги тажрибаси ҳам эътиборга олинди.\nШундан сўнг депутатлар ўз ишларини «Жисмоний ва юридик шахсларнинг мурожаатлари тўғрисида»ги Ўзбекистон Республикаси Қонунига ўзгартиш ва қўшимчалар киритиш ҳақида»ги қонун лойиҳасини иккинчи ўқишда муҳокама қилиш билан давом эттирдилар. Таъкидландики, Халқ билан мулоқот ва инсон манфаатлари йилида давлатимиз раҳбари бошчилигида давлат ҳокимияти ва бошқаруви органлари томонидан мурожаатларни кўриб чиқиш тартибини такомиллаштириш борасида катта ишлар амалга оширилмоқда. Қонунга киритилаётган ўзгартиш ва қўшимчалар шу соҳадаги ҳуқуқий базани мустаҳкамлашга ва келгуси йилларда мурожаатлар билан иш олиб бориш сифатли ташкил этилишини таъминлашга қаратилгандир.\nШунингдек, депутатлар «Тошкент шаҳар халқ депутатлари туман Кенгашларига сайлов тўғрисида»ги қонун лойиҳасини кўриб чиқдилар. Депутатларнинг таъкидлашича мазкур қонун лойиҳаси жорий йил декабрь ойининг учинчи ўн кунлигида бўлиб ўтадиган Тошкент шаҳар халқ депутатлари туман Кенгашларига бўлажак сайловнинг қонунчилик асосларини яратиш мақсадида ишлаб чиқилгандир. Ўз навбатида, илгари тугатилган Тошкент шаҳар халқ депутатлари туман Кенгашларининг қайта тикланиши пойтахтдаги ҳар бир туманнинг ўзига хос хусусиятини ҳисобга олган ҳолда бюджет сиёсатини янада оқилона ва манзилли олиб боришга хизмат қилади.


Pepsi Суперлига: “Сўғдиёна” - “Насаф”. Превью - "Насаф" ФК расмий веб-сайти\n28 Nov 2018 Янгиликлар, Pepsi Суперлига - 2018\nPepsi Суперлига: “Сўғдиёна” - “Насаф”. Превью\n“Насаф” жамоамиз бу йилги Pepsi Суперлиганинг сўнгги, 32-тур учрашувини сафарда Жиззахнинг “Сўғдиёна” жамоасига қарши ўтказади. Учрашув 29 ноябр пайшанба куни “Сўғдиёна” стадионида соат 18:00да бошланади.\nУшбу жамоалар миллий чемпионат доирасида бунгача ўзаро 37 маротаба куч синашган. Шулардан 7 учрашувда “Сўғдиёна” жамоаси ғалаба қозонган. 29та ўйинда “аждарлар”нинг қўли баланд келган. 1та ўйинда ўзаро дуранг қайд этилган. Ушбу тарихий дуранг 1998 йил Қаршида қайд этилган. Ўзаро учрашувларда 112 марта дарвозаларга гол киритилган. Тўплар нисбати бўйича устунлик жамоамиз томонида –31:81.\nМазкур жамоалар ўртасидаги шу йили Қаршида бўлиб ўтган сўнгги ўзаро учрашувда, “аждарлар” 3:0 ҳисобида зафар қучган эди.\nЖиззахда бўлган ўзаро учрашувлар тарихидан\nМазкур жамоалар Жиззахда ўзаро 18та учрашувда майдонга тушишган. Бу учрашувларда 5 марта “Сўғдиёна” жамоасининг, 13 марта “Насаф”нинг қўли баланд келган. Жамоалар Жиззахдаги ўзаро учрашувларда дуранг қайд этишмаган. Дарвозаларга жами 48та гол киритилган. Голлар нисбати бўйича устунлик жамоамиз томонида – 14:34.\nЖиззахдаги сўнгги ўзаро беш учрашув\n31.05.2013. “Сўғдиёна” – “Насаф” 0:2\n03.05.2014. “Сўғдиёна” – “Насаф” 1:2\n21.10.2015. “Сўғдиёна” – “Насаф” 1:2\n19.11.2016. “Сўғдиёна” – “Насаф” 0:3\n26.09.2017. “Сўғдиёна” – “Насаф” 0:3\n01.08.2018. “Сўғдиёна” – “Насаф” 0:1\nЎзаро ўйинларда “аждарлар” етти марта йирик ҳисобда ғалаба қозонган (3:0 – 2000, 2009, 2016 ва 2018 йил, 4:1 – 2004, 2009, 4:0 - 2017).\nУшбу жамоаларнинг ўринбосарлари ўртасидаги учрашув, эртага 28 ноябр куни “Сўғдиёна” клуби қароргоҳи майдонида соат 14:00да бошланади.\nАзиз футбол ишқибозларини ушбу учрашувларга таклиф этиб қоламиз.


EastFruit: Ўзбекистонда гилос нархи кескин пасайиши кутилмоқда\n18:50 / 06.06.2021\nТаҳлилларга кўра, ташқи бозорларда гилосга бўлган талабнинг пасайиши ва иссиқ об-ҳаво натижасида гилос ҳосилининг тез пишиб етилиши ички бозорда гилос ҳажмининг кўпайишига ва нархларнинг пасайишига олиб келади.\nЎзбекистонда гилос терими мавсуми 7-10 кун ичида якунига етади. Бу йилги мавсум ўтган йилга нисбатан анча баланд нархларда бошланишига қарамай, айни пайтда ушбу меванинг улгуржи нархи 2020 йилнинг мос давридаги нархга тенглашиб қолди.\nEastFruit таҳлилчиларининг фикрига кўра, гилос нархи кескин тушиб кетиши мумкин ва бунга бир қанча асосли сабаблар келтирилган.\nЎзбекистонда жорий йил гилос мавсуми ўтган йилгига қараганда тахминан 10 кун кечроқ бошланди. Буни феврал ойининг охири ва март ойининг ўрталарида кузатилган совуқ об-ҳаво билан ҳам изоҳлаш мумкин. Дастлаб мамлакатдаги ички бозорда гилос нархи анча баланд эди, аммо айни пайтдаги вазият гилос нархларига кескин таъсир этиши мумкин.\nГилос етиштирувчи фермерлар ва боғбонлар охирги 5-6 кун ичида гилосга бўлган талабнинг анча «сустлашганини» қайд этишмоқда. Мамлакатдаги йирик гилос етиштирувчи ҳудудлардан бири бўлган Фарғона вилоятида савдогарлар фермерлардан сараланмаган гилослар килограммини 0,5-0,66 доллардан, сараланган маҳсулотнинг килограммини эса 0,95 доллардан харид қилишмоқда.\nТаҳлилчиларнинг фикрига кўра, бунга қуйидагилар асосий сабаб бўлмоқда:\nБиринчидан, ташқи бозорларда гилосга бўлган талаб пасайиб кетган. Бу ўзбек гилосининг асосий импортчиси Россия бозорида Туркия, Эрон ва Озарбойжон экспортчиларининг фаоллашуви ва гилос етказиб бериш ҳажмининг кўпайиши билан боғлиқ. Ўз навбатида бу ҳолат ички бозорда гилос ҳажмининг кўпайишига ва нархларнинг пасайишига олиб келмоқда.\nИккинчидан, об-ҳаво прогнозларига қараганда, биргина Фарғона вилоятида 4-12 июн кунлари ҳаво ҳароратининг ўртача кўрсаткичи +39 даражани ташкил қилади. Бу эса ўтган йилнинг мос даврида қайд қилинган кўрсаткичдан 9 даража юқори. Бу ҳолат ҳали пишиб етилмаган гилос ҳосилининг тез пишиб етилиши ва унинг терими тезлашишишига сабаб бўлади. Табиийки, бу ҳолат гилос бозорида таклифлар ҳажмининг кескин ошишига олиб келади.\nШуни ҳам ҳисобга олиш керакки, иссиқ об-ҳаво меваларнинг тез бузилишига олиб келади. Ўзбекистонда эса гилосни тез совитишга мўлжалланган ускуналар билан таъминланиш даражаси жуда паст.\nБу омилларнинг бари экпортчилар томонидан гилосга бўлган «суст» талаблар билан бирлашиб, нархга нисбатан босим ўтказади. Экспортёрлар гилосни Ўзбекистон учун асосий савдо бозори бўлмиш Россия бозорига экспорт қилиш учун нархни янада пасайтиришлари керак бўлади.\n“Бу йил ўтган йилгидан икки баравар кам ҳосил олдик” — гилос мавсуми ҳақида боғбон билан суҳбат\n17:35 / 26.02.2021\nЎзбекистонлик деҳқон ва фермерлар феврал охиридаги қор мевалар ҳосилига қандай таъсир кўрсатишини баҳолашди\n12:04 / 17.06.2020\nГилос экспорти 2 баробарга ошди - Статқўм


03-дарс – Islom Nuri\nXурматли ота-оналарга шуни эслатамизки, фарзандлари\nўтилаётган дарсларнини ўзлаштира олмаётган бўлса ноумид бўлиб уларни ташлаб\nкўймасинлар. Ютук машаккатни талаб килади. Гохида баъзи бошка зукко болаларни\nтез ўзлаштириб сизларники секин ёки саволларнинг жавобини чалкаштириб\nюбораётгани сизни хафа килиб кўйиб таълим беришни ташлаб кўйишизга сабаб\nбўлмасин. Шубxасиз xар бир болада яхшилик бор. Баъзида ўша зукко бола билмаган\nнарсаларни сизники билиши мумкин. Мўминларнинг кувватлисида xам, заифида xам\nяхшилик борлигини Росулуллоx соллаллоxу алайxи васаллам айтиб ўтганлар.\n1. Савол: Болажоним, Аллоx инсонлардан энг биринчи кимни яратган?\nЖавоб: Одам отамизни яратган.\n2. Савол: Одам отамиздан кейин кимни\nЖавоб: Xаво онамизни яратган.\n3. Савол: Болажоним,\nОдам отамиз билан Xаво онамиз биринчи каерда яшашган?\nаввал жаннатда яшашган.\n4. Савол: Жаннат каерда?\n5. Савол: Кейин каерда яшашган?\nАллоx уларни ерга туширган.\n6. Савол: Ерда качонгача яшашган?\nЖавоб: Вафот этгунларича яшашган.\n7. Савол: Нима учун Аллоx\nуларни жаннатдан туширган?\nЖавоб: Шайтон уларни алдаган, шунда улар\nгуноx иш килишган, кейин Аллоx уларни ерга туширган.\n8. Савол: Демак\nболажоним Шайтон ёмон экан-да?\nЖавоб: Xа дадажон, шайтон Одам отамизга\nва Xаво онамизга душманлик килган.\n9. Савол: Болажоним, Шайтон xам\nЖавоб: Йўк, у ўлмаган.\n10. Савол: Шайтон ерда\nxозир нима килиб юрибди?\nЖавоб: Шайтон одамларга душманлик килиб,\nуларни ёмон ишларга бошлаб адаштириб юрибди.\n11. Савол: Демак Шайтон\nбизга xам, сенга xам душман экан-да?\nЖавоб: Xа дадажон, Шайтон бизга\nдушман, биз xам уни ёмон кўриб уни ўзимизга душман деб билишимиз керак.


hidoyat.uz – “Мовароуннаҳр” нашриётининг сайти - Чет элларда (2012/11)\nЧет элларда (2012/11)\nАмериканинг Миссури штатида истиқомат қилувчи Одил Имдаднинг йигирма саккиз ёшли акаси тўсатдан вафот қилди. Мусулмонлар озчиликни ташкил қиладиган мамлакатларда маййитни Ислом дини одатларига биноан дафн этиш осон эмас. Имдад ана шу муаммога дуч келди. Шунда у мусулмонлар учун дафн этиш хизматини ташкиллаштиришга қарор қилди. "Ўлим ҳақ, ҳар бир оиланинг бошида бор, лекин кутилмаганда қазо қилган одамнинг яқинлари саросимага тушиб қолар экан. Мен буни акамни дафн этишда кўрдим" дейди Одил Имдад. Олдинлари бундай маросим маййит яқинларига камида етти минг долларга тушар эди. Ҳозир эса ҳашар йўли билан мувофиқлаштирилган марказ барча ишларни бажаряпти.\nИслом маданияти кўргазмаси\nТаълим, фан ва маданият бўйича Ислом ташкилоти (ISESCO) Рум шаҳрида 21–28 май кунлари кўргазма ўтказди. Италия палатаси биносида ўтказилган Ислом маданияти кўргазмасида қадимий қўлёзмалар, ҳаж ҳақидаги эски хариталар ва Жалолиддин Румий каби улуғ мутафаккирлар ижодидан намуналар намойиш этилди. Анжуманда Саудия Арабистони ва Марокашнинг мамлакатдаги фавқулодда ва мухтор элчилари ҳамда Италия Ислом уюшмаси вакиллари иштирок этишди.\nИслом тараққиёт банки янги мегабанк ташкил қилиш тараддудида. Бунинг учун июн ойига қадар бир миллиард доллар қийматга тенг "беш йиллик" қимматбаҳо қоғозлар ишлаб чиқяпти. Бу лойиҳага Бирлашган Араб амирликлари, Саудия Арабистони, Малайзия ва бошқа бир қатор давлатларда фаолият олиб бораётган ИТБ бўлимлари ҳамда Американинг йирик банклари ҳам жалб қилиняпти. "Бундай мегабанк очилиши муҳим воқеадир. Келажакда унинг баланси, молияси, таъминоти, маблағи ва салоҳияти дунё миқёсида катта аҳамият касб этади. Яқин беш йилдан кейин билим юрти, кутубхона ва касалхоналарни барпо этиш йўлидаги йирик лойиҳаларни амалга оширишда жуда қўл келади", дейди ИТБнинг Дубай бўлими раҳбари Уфқхон.\nРамазон бу йили айни иссиқ, чилла пайтига тўғри келяпти. Шу боис халқаро сайёҳлик маркази барча туристик ширкатлар Рамазон ойида рўзадорларнинг ҳурматини жойига қўйиш ва керакли шарт-шароитлар яратиш савобли иш эканини алоҳида таъкидлаяпти.\nКанада мусулмонлари уюшмаси навбатдаги ўттиз саккизинчи йиғилишини ўтказди. Миссасу шаҳрида бўлиб ўтган ушбу анжуман атроф-муҳитни муҳофаза қилишга бағишланди. Тадбирда мамлакатнинг кўзга кўринган диний уламолари қатнашдилар. Инсон учун оби ҳаёт бўлган сув мусаффолигини таъминлаш барчанинг бурчи экани, хусусан, мусулмонлар бу борада ўрнак бўлишлари зарурлиги ҳақидаги маърузалар тингланди. Мажлисда тозаликка риоя қилиш масалаларига ҳам тўхталинди. Англиялик эколог Фазл Холид билим юртларида табиатни муҳофаза қилиш ва тозаликка эътибор бериш тўғрисида қўшимча дарслар ўтиш кўпроқ самара беришини таъкидлади.


МЎЙНОҚДА САЙЁР ҚАБУЛ ЎТКАЗИЛДИ - Ўзбекистон овози газетаси\nМЎЙНОҚДА САЙЁР ҚАБУЛ ЎТКАЗИЛДИ\nАҳоли билан очиқ мулоқотни йўлга қўйиш, долзарб муаммоларни аниқлаш, мурожаатларни кўриб чиқиб, самарали ҳал этиш бўйича чоралар кўриш партиямизнинг нуфузини оширишда муҳим аҳамиятга эга. Замон билан ҳамқадам бўлиш, керак бўлса, ундан бир қадам илгари юриш – бугунги кун талаби. Бу сиёсий партия учун айниқса долзарб масаладир.\nЎзбекистон ХДП Қорақалпоғистон Республика Кенгаши ташаббуси билан Мўйноқ тумани «Қазақдарья» овул фуқаролар йиғини ҳудудида сайёр қабул ташкил этилди. «Аҳоли билан мулоқот: муаммо, ечим ва самара» деб номланган тадбирда туман даражасидаги барча бошқарма ва ташкилот раҳбарлари, прокуратура, МИБ, ИИБ ҳамда сектор раҳбарлари иштирокида мурожаатлар қабул қилинди.\nМурожаатлар ҳар бир соҳа ва йўналиш бўйича ўрганилди. Аҳолининг ижтимоий ҳимояга муҳтож қатламлари, ногиронлиги бўлган шахслар муаммоларини ҳал этишга алоҳида эътибор қаратилди.\nМаҳаллаларда ечимини кутаётган масалалар, хусусан, йўлларни таъмирлаш, электр энергияси ва сув таъминотини янада яхшилаш, тадбиркорликни ривожлантириш, янги иш ўринлари яратиш, ёшлар бандлигини таъминлаш масалалари юзасидан мурожаатлар тушди.\nСайёр қабулда 40 дан зиёд мурожаат қабул қилинди. Мурожаатларнинг 20 дан ортиғи ҳудуднинг ўзида ечим топадиган бўлди. Қолган мурожаатлар тегишли ташкилотлар билан биргаликда белгиланган тартибда ўрганиб чиқилиши тўғрисида тушунтириш берилди. Бу жараён депутатлар томонидан назоратга олинадиган бўлди.\nЎзХДП Қорақалпоғистон республика кенгаши


Янги Ўзбекистон – янгича дунёқараш » Ангор тумани ҳокимлиги\n16.11.2020 11 0 root\nЮртимиз бўйлаб ўтказилаётган “Янги Ўзбекистон – янгича дунёқараш” шиори остидаги маънавий-маърифий тадбирлар Ангор туманида давом этмоқда. Ушбу байрам бугун, 16 ноябрь куни тумандаги “Юқори Таллимарон” ҳамда “Тўлқин” маҳаллаларида ҳам ташкил этилди.\nТадбирда асосий эътибор, аҳоли кайфиятини кўтариш ва умуминсоний қадриятларни янада кучайтириш, мустаҳкамлашга қаратилди. Мустақил диёримизда амалга оширилаётган ислоҳотлар акс этган видеороликлар иштирокчилар томонидан юқори кайфиятда қарши олинди. Ўзбекистонда хизмат кўрсатган артист Ҳосила Раҳимова томонидан ижро этилган дилтортар тароналарга иштирокчилар рақсга тушиб, даврага файз киритдилар.\nАнгор тумани ҳокими Шоҳжаҳон Абдуллаевнинг ички\nАнгор тумани ҳокими Шоҳжаҳон Абдуллаевнинг ички ишлар идоралари ходимларига байрам табриги\nБиз бугун шиддат билан ривожланаётган даврда яшаяпмиз. Замон билан ҳамнафас яшаш, унинг бевосита иштирокчисига айланиш ўз қўлимизда.\nХалқ фаровонлиги йўлида\nЖорий йилнинг 15 февраль кунида туман ҳокими У. Турапов, сектор рахбарлари ва тегишли мутасаддилар иштирокида туманнинг "Баҳор", "Илғор", "Тўлқин" ва\n“Президент арчаси”: Болажонлар чеҳрасига кўчган\nБугун юртимизнинг барча ҳудудларида бўлгани каби вилоятимиз шаҳар ва туманларида ҳам “Президент арчаси” театрлаштирилган байрам томошалари бошланди.


ПАНАНГИН – medu.uz – Дорилар ҳақида маълумотлар ўзбек тилида\nHome Йўриқномалар ПАНАНГИН\nДОРИ ПРЕПАРАТИНИ ҚЎЛЛАШ БЎЙИЧА ЙЎРИҚНОМА\nПАНАНГИН, плёнка қобиқ билан қопланган таблеткалар\nҚобиқ билан қопланган бир таблетка 158 мг калий аспарагинати (½ Н2О калий аспарагинати шаклида) ва 140 мг магний аспарагинати (4 Н2О магний аспарагинати шаклида) сақлайди.\nЁрдамчи моддаларнинг тўлиқ рўйхати 6.1 бўлимда келтирилган.\nОқ ёки деярли оқ рангли, диск шаклидаги, икки ёқлама қавариқ, бироз ялтироқ ва сезиларсиз даражада нотекис юзали, деярли ҳидсиз плёнка қобиқ билан қопланган таблеткалар.\nПрепарат юракнинг сурункали касалликларида (юрак етишмовчилигида, инфарктдан кейинги даврда), юрак ритмини бузилишларида, энг аввало юрак қоринчалари аритмияларида қўшимча даволаш учун қўлланади.\nАнгишвонагул препаратлари билан мажмуада қўшимча даволаш учун қўлланади.\nМагний ва калийнинг қўшимча манбаи сифатида ҳам қўлланади.\n4.2 Қўллаш усули ва дозалари\nОдатдаги суткалик доза 1-2 таблеткадан суткада 3 мартани ташкил қилади. Суткалик дозани 3 таблеткадан суткада 3 мартага ошириш мумкин. Меъда шираси препаратнинг самарадорлигини пасайтириш хусусиятига эга, шунинг учун таблеткаларни овқатдан сўнг қабул қилиш тавсия қилинади.\nПрепаратнинг таъсир этувчи моддаларига ёки ҳар қандай ёрдамчи моддаларига юқори сезувчанликда қўллаш мумкин эмас.\nЎткир ва сурункали буйрак етишмовчилиги, Аддисон касаллиги, III даражали атриовентрикуляр блокада, кардиоген шок (АБ<90 мм. сим. уст.) да қўллаш мумкин эмас.\n4.4 Махсус кўрсатмалар ва препаратни қўллашдаги эҳтиёткорлик чоралари\nПрепаратни гиперкалиемия билан кечувчи касалликлари бўлган беморларга буюришда эҳтиёткорликка риоя қилиш керак. Бу тоифа пациентларда қон зардобида электролитлар концентрациясини мунтазам текшириш тавсия қилинади.\n4.5 Бошқа дори воситалари билан ўзаро таъсири ва ўзаро таъсирнинг бошқа шакллари\nИчга қабул қилинадиган тетрациклинлар, темир тузлари ва натрий фториди препаратни меъдаичак йўлларидан сўрилишини тормозлайди. Препаратни юқорида эслатиб ўтилган дори воситалари билан мажмуада қўллаганда қабул қилиш орасида камида 3 соатлик интервал бўлиши керак.\nПрепаратни калийни тежовчи диуретиклар ва/ёки ААФ ингибиторлари билан бир вақтда буюриш гиперкалиемияни ривожланиш хавфини оширади.\n4.6 Ҳомиладорлик ва лактация\nПрепарат бу тоифа пациентларда қўлланганида ҳозирги вақтгача унинг қандайдир зарарли таъсири тўғрисида хабар берилмаган.\n4.7 Препаратни транспорт воситалари ва бошқа механизмларни бошқариш қобилиятига таъсири\nПрепарат транспорт воситалари ва бошқа механизмларни бошқариш қобилиятига таъсир кўрсатмайди.\nМеъдаичак йўллари томонидан:\nПрепаратнинг катта дозалари қўлланганда, ич келишини тезлашиши кузатилиши мумкин.\nҲозирги вақтгача дозани ошириб юборилиш ҳоллари таърифланмаган. Доза ошириб юборилганда гиперкалиемия ва гипермагниемия симптомларини юз бериш хавфи ошади.\nДоза ошириб юборилган ҳолларда препарат билан даволашни тўхтатиш ва симптоматик даволашни ўтказиш (вена ичига кальций хлоридини минутига 100 мг дозада юбориш, зарурат бўлганида гемодиализни буюриш) керак.\nФармакотерапевтик гуруҳи: Магний асосидаги воситалар\nАТХ коди: А12СС30\nКалий ва магний ионлари муҳим ҳужайра ичидаги катионлар сифатида қатор ферментларни фаолият кўрсатиши, макромолекулаларни ҳужайра ичи тузилмалари билан боғланиши учун, шунингдек мушак қисқаришининг молекуляр механизми учун хам зарурдир. Калий, кальций, натрий ва магний ионларининг хужайра ичидаги ва ташқарисидаги концентрацияларининг нисбати миокарднинг қисқарувчанлик қобилиятига таъсир кўрсатади. Аспартат – калий ва магний ионларининг ташувчиси бўлган эндоген моддадир; ҳужайраларга юқори аффинитетга эга. Шу билан бирга унинг тузлари кучсиз диссоциацияга учрайди. Бунинг оқибатида ионлар ҳужайра ичидаги бўшлиққа комплекс бирикмалар кўринишида киради. Магний ва натрий аспарагинати миокарднинг метаболизмини яхшилайди. Калий ва магнийни организмдаги етишмовчилиги артериал гипертензияни, коронар қон томирларини атеросклеротик шикастланишини, юрак ритмини бузилишларини, миокард патологиясини ривожланиш ҳавфини оширади.\n5.3 Клиника олди тадқиқотларнинг натижалари\n6.1 Ёрдамчи моддаларнинг рўйхати\nТаблетка ядроси: сувсиз коллоид кремний диоксиди, картошка крахмали, повидон, магний стеарати, тальк, маккажўхори крахмали,\nПлёнка қобиғи: макрогол 6000, титан диоксиди (Е171), эугидрат Е 100, тальк.\nЎрамда кўрсатилган яроқлилик муддати тугаганидан кейин қўлланилмасин.\n6.4 Махсус сақлаш шароитлари\n+15оС дан +30оС гача ҳароратда сақлансин.\n50 плёнка қобиқ билан қопланган таблетка бурма полиэтилен таглик билан таъминланган, кафолатли ёпилувчи қопқоқча билан ёпилган полипропилен флаконда. Флакон қўллаш бўйича йўриқномаси билан бирга картон қутига жойланган.\nОлдингисиOLVAXTAR-HAV, Гепатит А га қарши вакцина (инсон диплоид ҳужайраларида), фаолсизлаштирилган26.03.2018